May, 2019 | Δημήτρης Τζανακόπουλος - Part 2\nMonthly Archives :\tMay 2019\nΣυνέντευξη στην Τηλεόραση της Βουλής και την εκπομπή «Πρωινή Ανάγνωση» με τη δημοσιογράφο Κέλλυ Κοντογεώργη\n09/05/2019\tin Συνεντεύξεις\nΟ Πρωθυπουργός κατά την πρωτολογία του ανέπτυξε το πολιτικό και στρατηγικό σχέδιο της κυβέρνησης, όχι μόνο για το επόμενο διάστημα αλλά και για την επόμενη 4ετία, που είναι και το κύριο που αφορά τους πολίτες: Έδωσε έμφαση στο γεγονός ότι από τον Αύγουστο του 2018 η χώρα βρίσκεται εκτός της μνημονιακής επιτροπείας και έχουμε πια τη δυνατότητα με μεγαλύτερη ταχύτητα και αποφασιστικότητα αλλά και σε μεγαλύτερο βάθος να αποκαθιστούμε τις αδικίες που προέκυψαν από τα 8 χρόνια της κρίσης αναφερόμενος σε θετικά μέτρα ανακούφισης των πολλών.\nΑπό την άλλη μεριά, ο κος Μητσοτάκης στην πρωτολογία του ήταν απολίτικος, ανερμάτιστος, ασυνάρτητος και κυρίως ανυπόφορα κίτρινος. Χωρίς καμία πολιτική ή ηθική αναστολή, επέλεξε με προσωπικές αναφορές, με παραπολιτική και απευθείας ad hominem επιθέσεις στον Πρωθυπουργό, να ρίξει το επίπεδο της πολιτικής συζήτησης πιο χαμηλά από ποτέ ώστε να δημιουργήσει εντυπώσεις. Δεν νομίζω ότι έχει υπάρξει αρχηγός οποιουδήποτε ελληνικού κόμματος, εξαιρώντας βεβαίως τη Χ.Α., που να έχει κάνει μια τόσο εμπρηστική ομιλία στη Βουλή. Ο κος Μητσοτάκης λοιπόν, επέλεξε να μετατρέψει το κόμμα του σε σκανδαλοθηρική εφημερίδα και να εκτροχιάσει τη συζήτηση ώστε να μην συζητηθούν τα κρίσιμα πολιτικά ζητήματα της επόμενης περιόδου.\nΣυνέντευξη στην τηλεόραση του ΑΝΤ1 και την εκπομπή «Καλημέρα Ελλάδα» με τον δημοσιογράφο Γ. Παπαδάκη\n07/05/2019\tin Συνεντεύξεις\n• Εμείς καταθέτουμε μομφή στον κ. Μητσοτάκη, όχι εκείνος στην κυβέρνηση. Καταθέτουμε μομφή για την καταστροφολογία και για το ότι θέλει να επαναφέρει ένα καθεστώς διαφθοράς και ολιγαρχίας.\n• Υπάρχει ο δημοσιονομικός χώρος. Τα θετικά μέτρα που θα ανακοινωθούν θα είναι μόνιμα και όχι εφάπαξ.\n• Ο κ. Μητσοτάκης λέει ότι πρώτα θα εφαρμόσει ένα ακραίο νεοφιλελεύθερο πρόγραμμα μπροστά στο οποίο οι θέσεις του ΔΝΤ θα φαντάζουν νηπιαγωγείο.\n• Ο μόνος που μπορεί να εγγυηθεί χαμηλότερα πλεονάσματα είναι ο ΣΥΡΙΖΑ που ήδη έχει κερδίσει αξιοπιστία και μπορεί να διασφαλίσει την σταθερή αναπτυξιακή πορεία της οικονομίας.\n• H όλη συζήτηση για τις ολιγοήμερες διακοπές του Πρωθυπουργού φανερώνει την πολιτική γύμνια της ΝΔ. Οποτεδήποτε προκύπτει μια θετική είδηση η ΝΔ αρχίζει να αναπαράγει μια σειρά από κίτρινες ειδήσεις.\n• Όμως ο ΣΥΡΙΖΑ καταφέρνει εδώ και καιρό να κερδίζει την εμπιστοσύνη των πολιτών μέσα σε ένα τοπίο μιντιακού καταιγισμού. Επομένως όσοι νομίζουν ότι με αυτές τις κίτρινες και τοξικές παραπολιτικές μάς κάνουν κακό, κάνουν λάθος και αυτό θα φανεί στις εκλογές της 26ης Μάη.\n• Αν κάποιος δεν έχει δικαίωμα να εκστομίζει τη φράση ότι είμαστε με τους πολλούς δεν είναι ο κος Τσίπρας. Αντίθετα, αν κάποιος μπορεί να κατηγορηθεί σε αυτή τη χώρα για διαφθορά και σχέσεις με την ελίτ είναι ο κος Μητσοτάκης ο οποίος πολιτεύεται με τα συμφέροντά της.\n• Πείτε μου μια πράξη της κυβέρνησης που δεν έγινε με γνώμονα και μέριμνα την εξυπηρέτηση του δημοσίου συμφέροντος. Όσο και να ψάξετε δε θα βρείτε.\nΠΑΠΑΔΑΚΗΣ: Ο Κυβερνητικός Εκπρόσωπος, κ. Δημήτρης Τζανακόπουλος είναι μαζί μας. Κύριε Υπουργέ, καλημέρα.\nΤΖΑΝΑΚΟΠΟΥΛΟΣ: Καλημέρα, κ. Παπαδάκη.\nΠΑΠΑΔΑΚΗΣ: Ευχαριστούμε για την αποδοχή, αν και ξέρουμε ότι είναι φορτωμένο το πρόγραμμα και αυτές οι μέρες είναι καυτές. Να ξεκινήσουμε με αυτό που ξεκινάει αύριο στη Βουλή. Πρόταση μομφής κατατέθηκε χθες και μάλιστα από τον ίδιο τον Κυριάκο Μητσοτάκη, με σκληρούς χαρακτηρισμούς και για τον κ. Πολάκη, αλλά και για τον κ. Πρωθυπουργό, «Πολάκης είναι ο Τσίπρας» είπε. Βέβαια, πήρε την απάντηση από την Ξάνθη από τον Πρωθυπουργό, όπου του είπε ότι «δεν έχεις δικαίωμα εσύ να μιλάς για ύφος και για ήθος στην πολιτική». Μετατρέπεται, λοιπόν, σε ψήφο εμπιστοσύνης από την πλευρά της κυβέρνησης. Θέλω να ξεκινήσω με το ερώτημα: Η αντιπολίτευση έχει τη δυνατότητα να κάνει την πρόταση αυτή μομφής. Εσείς από την πλευρά σας, όντως, συνολικά η κυβέρνηση και ιδιαίτερα ο Πρωθυπουργός, σαν στόχο του έχει να καλύψει τον κ. Πολάκη;\nΤΖΑΝΑΚΟΠΟΥΛΟΣ: Βεβαίως. Κοιτάξτε, κ. Παπαδάκη. Ο κ. Μητσοτάκης επέλεξε, σε αυτή τη χρονική συγκυρία, ακριβώς επειδή βρίσκεται σε ένα στρατηγικό και πολιτικό αδιέξοδο, το οποίο σχετίζεται με το γεγονός ότι η αντιπολιτευτική του τακτική, των τριών τελευταίων ετών, έχει καταρρεύσει κάτω από τα πραγματικά αποτελέσματα, τα οποία φέρνει η έξοδος από το μνημόνιο, φέρνει η σχετική καλυτέρευση –αν θέλετε- βελτίωση της καθημερινότητας των πολιτών και ακριβώς επειδή, επί της ουσίας, επένδυσε σε ένα καταστροφολογικό σενάριο, σύμφωνα με το οποίο δεν θα μπορούσε η χώρα να βγει από το μνημόνιο, δεν θα μπορούσε να έχει πρόσβαση στις αγορές, δεν θα μπορούσε να μειωθεί η ανεργία. Γενικώς, αυτό που θα γινόταν κατά τη γνώμη του κ. Μητσοτάκη ήταν ότι θα αναπαραγόταν διαρκώς μια συνθήκη κρισιακή. Ακριβώς, λοιπόν, επειδή δεν έχει αυτή τη στιγμή πολιτικό αφήγημα, προσπαθεί και μάλιστα διαπράττοντας την απόλυτη ύβρη, εργαλειοποιώντας την ίδια την αναπηρία, να δημιουργήσει ένα σκηνικό αντιπερισπασμού και πόλωσης και στην πραγματικότητα κρύβεται πίσω από τον κ. Πολάκη. Εμείς δεν πρόκειται να αποδεχθούμε αυτή τη διολίσθηση στην ατζέντα, την οποία θέλει να επιβάλει ο κ. Μητσοτάκης μαζί με τα μιντιακά κέντρα που τον υποστηρίζουν. Εμείς λέμε ότι την προτεραιότητα, τον πρώτο λόγο, πρέπει πάντοτε να τον έχει η πολιτική αντιπαράθεση, οι προγραμματικές θέσεις των κομμάτων, οι προγραμματικές θέσεις της κυβέρνησης, της αξιωματικής αντιπολίτευσης, η συζήτηση εφ’ όλης της ύλης, δηλαδή. Και ακριβώς, γι αυτό τον λόγο, για να σας το πω έτσι, «σηκώνουμε το γάντι». Διότι, ξέρετε, αυτές τις μέρες στη Βουλή δεν θα έχουμε μία μομφή του κ. Μητσοτάκη κατά της κυβέρνησης, είμαστε εμείς που μεμφόμαστε τον κ. Μητσοτάκη, εμείς καταθέτουμε μομφή στον κ. Μητσοτάκη. Καταθέτουμε μομφή στον κ. Μητσοτάκη, διότι είναι αυτός ο οποίος προέβλεπε την καταστροφή. Καταθέτουμε μομφή στον κ. Μητσοτάκη, διότι είναι αυτός ο οποίος θέλει να επαναφέρει, να παλινορθώσει ένα πολιτικό καθεστώς σήψης, διαφθοράς, διαπλοκής, ένα πολιτικό καθεστώς υποστήριξης της ολιγαρχίας και αυτό θα πρέπει να φανεί σήμερα στη Βουλή. Έχουμε να συζητήσουμε πάρα πολλά.\nΠΑΠΑΔΑΚΗΣ: Μάλιστα. Θα μπορούσατε να είχατε ξεπεράσει, γιατί ακούστηκαν και φωνές και μέσα από το κόμμα σας. Και από κυβερνητικά στελέχη και από βουλευτές. Ακόμα και ο Πρωθυπουργός, εμμέσως πλην σαφώς, μίλησε για ένα ύφος, το οποίο είναι αψύ, πήγε να το δικαιολογήσει. Σας καλύπτει απόλυτα αυτή η συμπεριφορά; Θα μπορούσε να ξεπεραστεί με κάποιον άλλο τρόπο; Με μια συγγνώμη, με μία…\nΤΖΑΝΑΚΟΠΟΥΛΟΣ: Θα σας πω το εξής, κ. Παπαδάκη. Ο κ. Πολάκης αντιπαρατέθηκε με τον κ. Κυμπουρόπουλο με μία σχέση –αν θέλετε- πολιτικής ισοτιμίας. Δηλαδή, η αντιπαράθεση, για να μπούμε στην ουσία του θέματος και να αφήσουμε στην άκρη τα ζητήματα του ύφους, να μπούμε στην ουσία του θέματος…\nΠΑΠΑΔΑΚΗΣ: Με τα οποία, προφανώς, διαφωνείτε κι εσείς;\nΤΖΑΝΑΚΟΠΟΥΛΟΣ: Θα σας πω το εξής: Ξαναλέω. Σημασία έχει αυτή τη στιγμή η ουσία της αντιπαράθεσης. Το ύφος μπορεί να το κρίνει ο καθένας και νομίζω ότι είναι ένα ζήτημα, το οποίο βεβαίως, πρέπει να απασχολεί τη δημόσια συζήτηση. Όμως, σημασία έχει η ουσία. Και ποια είναι η ουσία; Η ΝΔ έχει επιλέξει μια πολιτική ακραία φιλελεύθερη, η οποία επιτίθεται κατά μέτωπον στις επιδοματικές πολιτικές. Και έχουμε φτάσει στο σημείο, ας πούμε, να καταριόμαστε συλλήβδην τα επιδόματα. Αλλά ξέρετε ποια είναι τα επιδόματα, κ. Παπαδάκη; Το επίδομα ανεργίας, το επίδομα τέκνων, είναι τα επιδόματα για τους αναπήρους. Σύμφωνα με την αφήγηση της ΝΔ, σύμφωνα με την πολιτική αντίληψη και την ιδεολογική θέση της ΝΔ, όλα αυτά τα επιδόματα, δηλαδή το κράτος πρόνοιας, δεν είναι τίποτα άλλο παρά ένας –αν θέλετε- περιορισμός του ελεύθερου ανταγωνισμού στο εσωτερικό μιας κοινωνίας, δηλαδή ένας περιορισμός της λογικής «όλοι εναντίον όλων». Από τη δική μας μεριά, δεν έχουμε αυτή την πολιτική αντίληψη. Θεωρούμε ότι δεν ξεκινάμε όλοι από το ίδιο σημείο. Διότι έχουμε μια κοινωνία η οποία είναι γεμάτη ανισότητες, έχουμε μια κοινωνία η οποία, ακριβώς επειδή επικρατεί το οικονομικό σύστημα που επικρατεί, δεν δίνει σε όλους τις ίδιες δυνατότητες να προχωρήσουν. Και με αυτή την έννοια…\nΠΑΠΑΔΑΚΗΣ: Ενισχύθηκε επί των ημερών σας αυτή η ανισότητα…\nΤΖΑΝΑΚΟΠΟΥΛΟΣ: Οι ανισότητες.\nΠΑΠΑΔΑΚΗΣ: …η ανισότητα, με τα μέτρα που αρχικά λάβατε;\nΤΖΑΝΑΚΟΠΟΥΛΟΣ: Θα σας πω. Κύριε Παπαδάκη, οι ανισότητες στην ελληνική κοινωνία, κατ’ αρχάς, προκάλεσαν την κρίση. Αυτό είναι ένα πράγμα το οποίο…\nΠΑΠΑΔΑΚΗΣ: Δεν μπορεί να το αμφισβητήσει κανείς αυτό.\nΤΖΑΝΑΚΟΠΟΥΛΟΣ: Από εκεί και πέρα, κατά τη διάρκεια της δημοσιονομικής προσαρμογής, πράγματι, έγιναν επιλογές, όχι επιλογές, έγιναν πολιτικές παρεμβάσεις, ιδιαίτερα τα πέντε πρώτα χρόνια, που αντί να κλείνουν την ψαλίδα των ανισοτήτων, την άνοιγαν. Αυτή η κυβέρνηση ξέρετε από πότε έχει να πάρει το οποιοδήποτε μέτρο δημοσιονομικού –αν θέλετε- περιορισμού; Το οποιοδήποτε μέτρο περικοπής; Από το 2016. Επειδή…\nΠΑΠΑΔΑΚΗΣ: Πήρε τα πρώτα χρόνια, όμως.\nΤΖΑΝΑΚΟΠΟΥΛΟΣ: Βεβαίως πήρε.\nΠΑΠΑΔΑΚΗΣ: Τους πρώτους μήνες πήρε και ήταν σκληρά.\nΣΙΩΜΟΠΟΥΛΟΣ: Πολλά από τα μέτρα παραμένουν\nΤΖΑΝΑΚΟΠΟΥΛΟΣ: Δεν το αμφισβητώ αυτό.\nΠΑΠΑΔΑΚΗΣ: Και είναι αυτά, τα οποία τώρα θέλετε να καταργήσετε.\nΤΖΑΝΑΚΟΠΟΥΛΟΣ: Επιτρέψτε μου όμως να σας πω…\nΠΑΠΑΔΑΚΗΣ: Συντάξεις. Που όντως το καταργήσατε. Μη μείωση του αφορολογήτου.\nΤΖΑΝΑΚΟΠΟΥΛΟΣ: Εδώ έχουμε το εξής. Έχουμε μία πορεία, από το 2017 και μετά, που προοδευτικά γίνεται όλο και πιο επεκτατική. Δηλαδή, δημιουργεί τους όρους για την αποκατάσταση των αδικιών που δημιουργήθηκαν τα προηγούμενα χρόνια. Και το λέτε κι εσείς. Δεν περικόπηκαν οι συντάξεις την 01-01-2019. Την τελευταία φορά θυμάστε ότι ήταν…\nΠΑΠΑΔΑΚΗΣ: Και δώσαμε μάχη να μη γίνει αυτό και…\nΤΖΑΝΑΚΟΠΟΥΛΟΣ: Ήταν ένα από τα κύρια θέματα…\nΠΑΠΑΔΑΚΗΣ: …γιατί ήταν ψηφισμένο. Γι’ αυτό.\nΤΖΑΝΑΚΟΠΟΥΛΟΣ: Ήταν ένα από τα κύρια θέματα της συζήτησής μας. Από εκεί και πέρα, έχει αυξηθεί ο κατώτατος μισθός, έχει καταργηθεί το ρατσιστικό μέτρο του υποκατώτατου μισθού, έχουν επανέλθει σε ισχύ οι συλλογικές διαπραγματεύσεις, έχουν δημιουργηθεί όροι στήριξης του κοινωνικού κράτους, προχωράμε σε προσλήψεις για τη στήριξη των κοινωνικών υπηρεσιών. Δημιουργούνται, δηλαδή, οι όροι για την αποκατάσταση αδικιών και για την ελάφρυνση των βαρών που δημιουργήθηκαν τα προηγούμενα χρόνια. Και αυτή τη βδομάδα…\nΠΑΠΑΔΑΚΗΣ: Θα μου επιτρέψετε…\nΤΖΑΝΑΚΟΠΟΥΛΟΣ: Και αυτή τη βδομάδα, επιτρέψτε μου να κλείσω…\nΠΑΠΑΔΑΚΗΣ: Ναι, για πέστε μου. Για να βγάλουμε καμία είδηση.\nΤΖΑΝΑΚΟΠΟΥΛΟΣ: Και αυτή τη βδομάδα έχουμε το εξής.\nΠΑΠΑΔΑΚΗΣ: Ναι, ναι, ναι.\nΤΖΑΝΑΚΟΠΟΥΛΟΣ: Χθες κατατέθηκε…\nΠΑΠΑΔΑΚΗΣ: Αυτό είναι το γνωστό;\nΤΖΑΝΑΚΟΠΟΥΛΟΣ: …το νομοσχέδιο των 120 δόσεων…\nΠΑΠΑΔΑΚΗΣ: Καλό το νομοσχέδιο, αυτό το είπαμε από την πρώτη στιγμή.\nΤΖΑΝΑΚΟΠΟΥΛΟΣ: …που δημιουργεί ένα αίσθημα ανακούφισης στους οφειλέτες στην εφορία και πολύ περισσότερο δημιουργεί αίσθημα ανακούφισης στους ανθρώπους εκείνους οι οποίοι είναι εγκλωβισμένοι λόγω χρεών στα ασφαλιστικά ταμεία και δεν μπορούν να βγουν στη σύνταξη. Άρα, λοιπόν, εδώ έχουμε ένα εξαιρετικά σημαντικό κοινωνικό μέτρο, το οποίο αφορά 5 εκατ. Έλληνες και…\nΠΑΠΑΔΑΚΗΣ: Το έχουμε επισημάνει κ. Υπουργέ. Έχουμε κάποιες παρατηρήσεις, βέβαια, για τους ανέργους\nΤΖΑΝΑΚΟΠΟΥΛΟΣ: Βεβαίως να τις κάνουμε.\nΠΑΠΑΔΑΚΗΣ: Με τους ανέργους τι θα κάνουμε.\nΣΙΩΜΟΠΟΥΛΟΣ: Για τους πολύτεκνους.\nΠΑΠΑΔΑΚΗΣ: Για τους πολύτεκνους.\nΤΖΑΝΑΚΟΠΟΥΛΟΣ: Επιτρέψτε μου να πω ότι για το 2019 -το είπε και χθες ο Πρωθυπουργός, το έχει πει και ο υπουργός Οικονομικών- δημιουργείται επιπλέον δημοσιονομικός χώρος, που μας επιτρέπει να πάρουμε ακόμα περισσότερα μέτρα ελάφρυνσης…\nΠΑΠΑΔΑΚΗΣ: Δηλαδή, για παράδειγμα, τη μη μείωση του αφορολογήτου, σκοπεύετε να την καταργήσετε με νόμο που θα φέρετε;\nΤΖΑΝΑΚΟΠΟΥΛΟΣ: Θα σας πω το εξής. Η μη μείωση αφορολογήτου έχει να κάνει με τον Προϋπολογισμό του 2020.\nΠΑΠΑΔΑΚΗΣ: Έτσι είναι, όπως τα λέτε.\nΤΖΑΝΑΚΟΠΟΥΛΟΣ: Όπως γνωρίζετε, ο Προϋπολογισμός του 2020, όπως και για την Ελλάδα, αλλά και για όλες τις υπόλοιπες χώρες της Ευρωζώνης πρέπει να συζητηθεί και με την Ευρωπαϊκή Επιτροπή, η οποία πρέπει να τον εγκρίνει. Από εκεί και πέρα, σας ξαναλέω ότι…\nΣΙΩΜΟΠΟΥΛΟΣ: Άρα, τον Οκτώβριο πάμε εκεί;\nΤΖΑΝΑΚΟΠΟΥΛΟΣ: Επιτρέψτε μου, θα απαντήσω πάρα πολύ σαφώς. Κατά τον ίδιο τρόπο που έγινε διαπραγμάτευση στο πλαίσιο, προσέξτε, όχι της μεταμνημονιακής παρακολούθησης, όχι μιας μνημονιακής κατάστασης, αλλά έγινε συζήτηση με την Ευρωπαϊκή Επιτροπή για τον Προϋπολογισμό του 2019, το ίδιο πράγμα πρέπει να γίνει και για τον Προϋπολογισμό του 2020. Εδώ, όμως, δεν μιλάμε απλώς και μόνο για το αφορολόγητο, το οποίο το έχουμε πει δεκάδες φορές και έχει ειπωθεί και δια στόματος Πρωθυπουργού, ότι το θεωρούμε ήδη δεδομένο…\nΠΑΠΑΔΑΚΗΣ: Φέρνει τροπολογία η ΝΔ, βέβαια τώρα.\nΤΖΑΝΑΚΟΠΟΥΛΟΣ: Η ΝΔ, κ. Παπαδάκη, είχε κάνει ακριβώς το ίδιο σε σχέση με τις συντάξεις. Δηλαδή, ενώ πρώτα τις είχε συμπεριλάβει, την περικοπή των συντάξεων εννοώ, την 1η 1ου 2019, ενώ δηλαδή τις είχε συμπεριλάβει στο πρόγραμμά της και ο κ. Χατζηδάκης εγκάλεσε τον κ. Μοσκοβισί, όταν άφησε ανοιχτό παράθυρο πέρυσι το καλοκαίρι, να μην περικοπούν οι συντάξεις, έτσι; Στη συνέχεια, ακριβώς και υπό την πίεση μιας δεδομένης θέσης της κυβέρνησης, ότι σκοπεύει να καταργήσει, να μην εφαρμόσει το μέτρο, έφερε κάποια στιγμή, σε ένα χρόνο που εκείνη επέλεξε, μια τροπολογία στη Βουλή, προσπαθώντας να δημιουργήσει εντυπώσεις. Το ζητούμενο ποιο είναι; Ή μάλλον, το τελικό αποτέλεσμα ποιο είναι; Ότι ήταν η κυβέρνηση εκείνη, η οποία κατάφερε με τα επιχειρήματά της να μην περικοπούν οι συντάξεις. Ακριβώς το ίδιο πράγμα σκοπεύουμε να κάνουμε και με το αφορολόγητο. Όμως, δεν μιλάμε για το 2020 εδώ. Όταν λέμε για μέτρα κοινωνικής στήριξης…\nΠΑΠΑΔΑΚΗΣ: Άρα δεν θα έχουμε μη μείωση αφορολογήτου μέσα στο 2019;\nΤΖΑΝΑΚΟΠΟΥΛΟΣ: Σας ξαναλέω…\nΠΑΠΑΔΑΚΗΣ: Δεν θα είναι στο πακέτο μέτρων τώρα;\nΤΖΑΝΑΚΟΠΟΥΛΟΣ: …έχουμε χρόνο για να τα κάνουμε όλα αυτά. Μέχρι τις εκλογές…\nΠΑΠΑΔΑΚΗΣ: Μάλιστα. 13η σύνταξη. Θα επανέλθει;\nΤΖΑΝΑΚΟΠΟΥΛΟΣ: Ακούστε, κ. Παπαδάκη.\nΠΑΠΑΔΑΚΗΣ: Για να βγάλουμε ειδήσεις.\nΤΖΑΝΑΚΟΠΟΥΛΟΣ: Θα σας πω το εξής: Υπάρχει δημοσιονομικός χώρος, υπάρχουν δυνατότητες…\nΣΙΩΜΟΠΟΥΛΟΣ: 1,1 δις είναι αυτό\nΤΖΑΝΑΚΟΠΟΥΛΟΣ: Υπάρχουν δυνατότητες και νομίζω…\nΠΑΠΑΔΑΚΗΣ: Και για κοινωνικό μέρισμα;\nΤΖΑΝΑΚΟΠΟΥΛΟΣ: Δεν θα υπάρχουν ζητήματα, δεν θα υπάρχουν μέτρα τα οποία θα είναι…\nΠΑΠΑΔΑΚΗΣ: Θα είναι μόνιμου χαρακτήρα, λέτε.\nΤΖΑΝΑΚΟΠΟΥΛΟΣ: Εφάπαξ, κ. Παπαδάκη.\nΠΑΠΑΔΑΚΗΣ: Θα είναι μόνιμου χαρακτήρα.\nΤΖΑΝΑΚΟΠΟΥΛΟΣ: Θα έχουμε μόνιμου χαρακτήρα μέτρα, διότι…\nΠΑΠΑΔΑΚΗΣ: Άρα, επαναφορά της 13ης σύνταξης…\nΤΖΑΝΑΚΟΠΟΥΛΟΣ: Κύριε Παπαδάκη, θα μου επιτρέψετε να σας ζητήσω να κάνετε λίγη υπομονή. Νομίζω ότι…\nΠΑΠΑΔΑΚΗΣ: Δεν το αρνηθήκατε, όμως, αυτό. Αυτό δεν το αρνηθήκατε;\nΤΖΑΝΑΚΟΠΟΥΛΟΣ: …δεν πρόκειται να κάνω κανένα σχόλιο…\nΠΑΠΑΔΑΚΗΣ: Αλλά κι εγώ πρέπει να πιέσω.\nΤΖΑΝΑΚΟΠΟΥΛΟΣ: Φυσικά, πρέπει να πιέσετε.\nΣΙΩΜΟΠΟΥΛΟΣ: Μείωση φόρων θα έχουμε;\nΤΖΑΝΑΚΟΠΟΥΛΟΣ: Δεν πρόκειται να κάνω κανένα σχόλιο…\nΠΑΠΑΔΑΚΗΣ: ΦΠΑ, μείωση φόρων…\nΤΖΑΝΑΚΟΠΟΥΛΟΣ: …επί της ουσίας των μέτρων που θα ανακοινωθούν.\nΠΑΠΑΔΑΚΗΣ: Την Παρασκευή το βράδυ θα τα ακούσουμε αυτά;\nΤΖΑΝΑΚΟΠΟΥΛΟΣ: Έχουμε τρεις ολόκληρες μέρες στη Βουλή για να μπορέσουμε να τα συζητήσουμε.\nΣΙΩΜΟΠΟΥΛΟΣ: Άρα την Παρασκευή.\nΠΑΠΑΔΑΚΗΣ: Έχουμε τρεις ολόκληρες μέρες. Άρα την Παρασκευή…\nΣΙΩΜΟΠΟΥΛΟΣ: Ανακοινώνονται από τον Πρωθυπουργό.\nΠΑΠΑΔΑΚΗΣ: …η αίσθηση η δική μου, θα έχουμε ανακοίνωση μέτρων. Προσέξτε, όμως, πριν πάμε και στο θέμα με το κότερο. «Αργότερα – αργότερα» για να θυμηθούμε και Μποστ. Για να καταφέρετε να αποκαταστήσετε κάποιες αδικίες, υπερφορολογείτε, έχετε πλεόνασμα. Και όχι μόνο πλεόνασμα, αυτό το οποίο έχετε συμφωνήσει, υπερπλεόνασμα.\nΣΙΩΜΟΠΟΥΛΟΣ: Πάνω από το 3,5%.\nΠΑΠΑΔΑΚΗΣ: Πάνω από το 3,5%.\nΤΖΑΝΑΚΟΠΟΥΛΟΣ: Θα σας πω το εξής…\nΠΑΠΑΔΑΚΗΣ: Και λέει ο κόσμος: «Από τη μία να μου πάρεις πέντε, για να μου δώσεις δύο;». Ακόμη και τέσσερα να του δώσετε, πάλι χαμένος ένα είναι.\nΤΖΑΝΑΚΟΠΟΥΛΟΣ: Εγώ θα σας πω, κ. Παπαδάκη, το εξής: Τα συνολικά μέτρα, τα οποία ελήφθησαν από το 2010 μέχρι το 2015 ήταν μέτρα περίπου 65 δις ευρώ. Σε ό,τι αφορά ειδικά τη φορολογία, τα μέτρα τα οποία έχουν ληφθεί από τη σημερινή κυβέρνηση δεν ξεπερνούν τα 2 – 2,2 δις ευρώ. Επομένως, αν κάποιος κάνει τις συγκρίσεις: Από αυτά τα 65 δις του 2010-2015, τα 33 δις ήταν φόροι. Άρα, λοιπόν, δεν είναι η σημερινή κυβέρνηση, η οποία φορολόγησε…\nΠΑΠΑΔΑΚΗΣ: Όχι, δεν είπαμε αυτό. Δεν είπαμε αυτό. Αυτό είπα προηγουμένως και στον κ. Χατζηδάκη. Από το 2010 έχει ξεκινήσει.\nΤΖΑΝΑΚΟΠΟΥΛΟΣ: Δεν είναι η σημερινή κυβέρνηση, η οποία υπερφορολόγησε. Η υπερφορολόγηση –αν θέλετε- είναι αποτέλεσμα μιας λανθασμένης οικονομικής στρατηγικής και μιας λανθασμένης δημοσιονομικής στρατηγικής και μιας λανθασμένης διαπραγματευτικής στρατηγικής, την οποία ακολουθούσαν οι κυβερνήσεις από το 2010 μέχρι το 2015. Εμείς τι μπορέσαμε να κάνουμε μέσα σε αυτή την τετραετία; Πρώτον, να μειώσουμε το ύψος των πλεονασμάτων. Δηλαδή, από 4,5%, που είχε συμφωνήσει η ΝΔ, φτάσαμε στο 3,5%, ενώ τα προηγούμενα χρόνια ήταν αρκετά μικρότερα. Πώς προέκυψαν τα υπερπλεονάσματα; Τα υπερπλεονάσματα προέκυψαν, όχι επειδή τα μέτρα ήταν περισσότερα, αλλά επειδή μπορέσαμε να τακτοποιήσουμε τα δημόσια οικονομικά, κ. Παπαδάκη. Τελείωσε η διαφθορά, τελείωσαν οι συμφωνίες κάτω από το τραπέζι, τελείωσαν οι διαπλεκόμενες σχέσεις, τελείωσαν τα θαλασσοδάνεια…\nΠΑΠΑΔΑΚΗΣ: Από εκεί, όμως, προέρχονται τα έσοδα;\nΣΙΩΜΟΠΟΥΛΟΣ: …συντηρούνται τα υπερπλεονάσματα;\nΤΖΑΝΑΚΟΠΟΥΛΟΣ: Επιτρέψτε μου, λοιπόν, να σας πω…\nΠΑΠΑΔΑΚΗΣ: …για το μάτωμα του λαού.\nΤΖΑΝΑΚΟΠΟΥΛΟΣ: Μα, φυσικά. Δεν λέει κανένας ότι δεν υπάρχουν και δυσανάλογα βάρη σε συγκεκριμένες κατηγορίες του πληθυσμού.\nΠΑΠΑΔΑΚΗΣ: Οριζόντιοι ή έμμεσοι φόροι…\nΤΖΑΝΑΚΟΠΟΥΛΟΣ: Όμως, προσέξτε να δείτε. Για παράδειγμα, η κυβέρνηση αυτή, αυτό το οποίο κατάφερε να κάνει ήταν να μειώσει τις ασφαλιστικές εισφορές σε πρώτο χρόνο για το 80% των ασφαλισμένων στα ασφαλιστικά Ταμεία και σε δεύτερο χρόνο, ήδη από τον Σεπτέμβρη του 2018, να μειώσει τις ασφαλιστικές εισφορές και για τη μεσαία τάξη. Αυτό δεν μπορεί παρά κανείς να το χαιρετίσει ως ένα θετικό μέτρο. Και αυτή τη στιγμή, βρισκόμαστε σε μια κατάσταση, η οποία είναι πολύ θετικότερη σε σχέση με το ύψος των ασφαλιστικών εισφορών, σε σχέση με το παρελθόν. Και δεν μιλώ για το παρελθόν 2010-2015. Μιλώ ακόμα και για τις περιόδους, αν θέλετε, της ανάπτυξης. Δηλαδή, αυτή τη στιγμή, έχουμε ένα πολύ πιο ορθολογικό σύστημα ασφαλιστικών εισφορών, έχουμε ελαφρύνσεις. Δηλαδή, δεν μπορούμε να βλέπουμε μόνο τη σκοτεινή πλευρά, αν θέλετε, του φεγγαριού. Πρέπει να δούμε και όλα τα θετικά, τα οποία περάσαμε. Και ξαναλέω: Μέρα με τη μέρα, μετά από μια κατάσταση χρεοκοπίας της χώρας, δημιουργούνται όροι αποκατάστασης των αδικιών. Διαρκώς, αυτό το οποίο ακούτε από το στόμα του Πρωθυπουργού και από το στόμα του υπουργού Οικονομικών, εδώ και δύο ολόκληρα χρόνια, δεν είναι αρνητικές ειδήσεις. Είναι ειδήσεις αποκατάστασης, είναι ειδήσεις θετικών μέτρων, είναι ειδήσεις ελάφρυνσης, είναι ειδήσεις φοροελαφρύνσεων.\nΠΑΠΑΔΑΚΗΣ: Πάντως, θα πρέπει να ομολογήσετε και εσείς ότι ο κόσμος σας έδωσε υψηλά ποσοστά, πιστεύοντας ότι οι ανατροπές που θα φέρνατε θα ήταν εκείνες, οι οποίες… Βέβαια, θα μου πείτε ότι με μια δεδομένη κατάσταση…\nΤΖΑΝΑΚΟΠΟΥΛΟΣ: Αυτή τη συζήτηση την έχουμε…\nΠΑΠΑΔΑΚΗΣ: …έγιναν οι εκλογές γνωρίζοντας…\nΤΖΑΝΑΚΟΥΛΟΣ: …Αυτή τη συζήτηση την έχουμε…\nΠΑΠΑΔΑΚΗΣ: …Την έχετε κάνει και την έχετε…\nΤΖΑΝΑΚΟΠΟΥΛΟΣ: Αυτή τη συζήτηση την έχουμε κάνει πάρα πολλές φορές, ξαναλέω…\nΠΑΠΑΔΑΚΗΣ: … Αλλά είναι μια πληγή για τους ανθρώπους που σας ψήφισαν.\nΤΖΑΝΑΚΟΠΟΥΛΟΣ: Θα σας πω το εξής: Άνθρωποι που μας ψήφισαν και τον Γενάρη του 2015, άνθρωποι πολίτες, άνθρωποι της εργασίας μας ψήφισαν και τον Σεπτέμβρη του 2015 με τη συμφωνία επάνω στο τραπέζι. Είναι γνωστά τα όσα έχουν μεσολαβήσει. Είναι γνωστή η διαπραγματευτική σύγκρουση. Είναι γνωστά, αν θέλετε…\nΠΑΠΑΔΑΚΗΣ: Στοίχισαν, όμως, αυτοί οι έξι μήνες; Στοίχισαν πάρα πολύ.\nΤΖΑΝΑΚΟΠΟΥΛΟΣ: Κοιτάξτε να δείτε. Θα σας πω το εξής: Αν δείτε τα πραγματικά αποτελέσματα της ελληνικής οικονομίας, καλά, δεν θα συζητήσω τώρα περί των εκατό δις και όλες αυτές τις ανοησίες οι οποίες ακούγονται από, δυστυχώς, ας πούμε, και από την αξιωματική αντιπολίτευση, αλλά και από σεβαστούς κατά τα άλλα τεχνοκράτες, διότι δεν πρόκειται περί αυτού. Έτσι; Με αυτή την έννοια, για παράδειγμα, το πρώτο και το δεύτερο μνημόνιο στοίχισαν 250 δις. Τόσο ήταν το σύνολο των δανείων, τα οποία ανέλαβε η ελληνική κυβέρνηση έναντι των ξένων δανειστών της. Και αν προσθέσουμε σε αυτό και το PSI, πάμε στα 300 δις. Και αν προσθέσουμε σε αυτό και τις λανθασμένες προβλέψεις για την ανάπτυξη από το 2010 μέχρι το 2015, πάμε στα 400 δις. Αλλά, αυτή η συζήτηση δεν μπορεί να γίνει με αυτούς τους όρους. Ξαναλέω, λοιπόν: Εμείς αυτό το οποίο προσπαθήσαμε να κάνουμε ήταν να δημιουργήσουμε όρους αντιστροφής της λιτότητας. Συνέβησαν όσα συνέβησαν. Κερδίσαμε όσα κερδίσαμε. Συμβιβαστήκαμε σε όσα συμβιβαστήκαμε. Από εκεί και πέρα, σημασία έχει ότι αυτή τη στιγμή βρισκόμαστε εκτός της μνημονιακής επιτροπείας, εκτός αυτής της συνθήκης του περιορισμού της οικονομικής ελευθερίας της κυβέρνησης. Και προσέξτε, κύριε Παπαδάκη: Αυτό δεν είναι παρακαταθήκη για τον ΣΥΡΙΖΑ. Αυτό είναι παρακαταθήκη για το σύνολο της χώρας. Αυτή τη στιγμή, έχει τελειώσει η συνθήκη των οικονομικών περιορισμών και της οικονομικής επιτροπείας των ελληνικών κυβερνήσεων για τα επόμενα χρόνια, για το μέλλον. Αυτό είναι παρακαταθήκη.\nΣΙΩΜΟΠΟΥΛΟΣ: Τα πλεονάσματα, πάντως παραμένουν υπουργέ.\nΤΖΑΝΑΚΟΠΟΥΛΟΣ: Τα πλεονάσματα, βεβαίως, παραμένουν μέχρι το 2022. Έχουμε πει πάρα πολλές φορές ότι τα πλεονάσματα αυτά είναι μικρότερα μεν από τα πλεονάσματα της προηγούμενης περιόδου. Αλλά, βεβαίως, δημιουργούν περιορισμούς, δημιουργούν αναπτυξιακούς περιορισμούς, δημιουργούν δυσκολίες ως προς την ταχύτητα της αποκατάστασης των αδικιών. Και με αυτή την έννοια, θα σας πω το εξής: Αν υπάρχει μια κυβέρνηση, η οποία μπορεί να αλλάξει αυτή τη συνθήκη του 3,5% είναι η κυβέρνηση του ΣΥΡΙΖΑ. Διότι και θα μου επιτρέψετε ένα σχόλιο εδώ…\nΣΙΩΜΟΠΟΥΛΟΣ: Άρα σκέφτεστε να επαναδιαπραγματευτείτε το πλεόνασμα;\nΤΖΑΝΑΚΟΠΟΥΛΟΣ: Σας ξαναλέω ότι εάν υπάρχει μια κυβέρνηση, η οποία έχει τη δυνατότητα να αλλάξει τη συνθήκη του 3,5%, είναι η κυβέρνηση του ΣΥΡΙΖΑ. Διότι, ο κ. Μητσοτάκης, βεβαίως, ξέρουμε ότι έχει θέσει στην ατζέντα, κατά τη γνώμη μου κάπως υποκριτικά, το ζήτημα της μείωσης των πρωτογενών πλεονασμάτων.\nΣΙΩΜΟΠΟΥΛΟΣ: Ζητάει να πέσει στο 2%.\nΤΖΑΝΑΚΟΠΟΥΛΟΣ: Επιτρέψτε μου, όμως, ένα στοιχείο εδώ: Ο κ. Μητσοτάκης δεν λέει ότι θα μειώσει τα πρωτογενή πλεονάσματα από την πρώτη χρονιά, αν, ο μη γένοιτο, βγει Πρωθυπουργός, ο μη γένοιτο για τους πολλούς, για τον ίδιο φαντάζομαι θα ήταν μια ευχάριστη συνθήκη. Ο κ. Μητσοτάκης λέει το εξής: ότι θα εφαρμόσει ένα πρόγραμμα κοινωνικής ισοπέδωσης, ένα ακραία φιλελεύθερο πρόγραμμα…\nΠΑΠΑΔΑΚΗΣ: Το διαψεύδει, βέβαια, αυτό.\nΤΖΑΝΑΚΟΠΟΥΛΟΣ: Ε, πώς το διαψεύδει; Όταν ο ίδιος λέει ότι το 8ωρο είναι ξεπερασμένο, όταν λέει ότι οι συλλογικές διαπραγματεύσεις είναι ιδεοληπτική εμμονή της Αριστεράς –αυτά είναι δικά του λόγια, δεν είναι δικά μου- όταν λέει ότι θα επαναφέρει το 1 προς 5 στο ελληνικό Δημόσιο, δηλαδή μια πρόσληψη για πέντε αποχωρήσεις, όταν λέει ότι θα δώσει πάρα πολλές από τις δημόσιες υπηρεσίες σε ιδιώτες εργολάβους, όταν λέει ότι θα εφαρμόσει το ασφαλιστικό Πινοσέτ, δηλαδή ένα ακραία φιλελεύθερο ασφαλιστικό σύστημα, όλα αυτά συνηγορούν, ακριβώς σε αυτό το οποίο σας λέω. Δηλαδή, ότι θα εφαρμοστεί ένα πρόγραμμα μπροστά στο οποίο οι ιδέες και οι πολιτικές τοποθετήσεις και οι οικονομικές θέσεις του ΔΝΤ, σας το λέω ειλικρινά αυτό, θα μοιάζουν με νηπιαγωγείο. Τι λέει, λοιπόν, ο κ. Μητσοτάκης; Ότι αφού εφαρμόσω αυτό, τότε θα δείξουν καλή διάθεση οι ευρωπαίοι, επειδή εγώ θα έχω γίνει ο καλύτερος μαθητής του ΔΝΤ και γι’ αυτό τον λόγο θα μου επιτρέψουν να μειώσω τα πλεονάσματα. Φέξε μου και γλίστρησα, δηλαδή, κύριε Παπαδάκη.\nΠΑΠΑΔΑΚΗΣ: Θα κάνουμε μια μικρή διακοπή και στη συνέχεια θα μιλήσουμε και για το θέμα των διακοπών του Πρωθυπουργού. Μάλιστα, μετά τη δημοσιοποίηση κάποιων φωτογραφιών χθες…\nΤΖΑΝΑΚΟΠΟΥΛΟΣ: Θα τα πούμε όλα, κύριε Παπαδάκη.\nΠΑΠΑΔΑΚΗΣ: …του συναδέλφου μας, του Άρη Πορτοσάλτε, την επιβεβαίωση από την κυρία Κατερίνα Παναγοπούλου ότι ήταν το οικογενειακό κότερο που φιλοξένησε τον Πρωθυπουργό…\nΤΖΑΝΑΚΟΠΟΥΛΟΣ: Μπορούμε να κάνουμε τη συζήτηση αυτή. Ωστόσο, νομίζω ότι φανερώνει μια πολιτική γύμνια από τη Ν.Δ., αυτού του τύπου η πολιτική αντιπαράθεση.\nΠΑΠΑΔΑΚΗΣ: Θα μας τα πείτε αμέσως μετά τις διαφημίσεις;\nΤΖΑΝΑΚΟΠΟΥΛΟΣ: Θα σας τα πω κύριε Παπαδάκη.\nΠΑΠΑΔΑΚΗΣ: Για να ολοκληρώσουμε την κουβέντα μας, να έρθουμε σε αυτό που προέκυψε χθες με τη δημοσίευση κάποιων φωτογραφιών από ένα κότερο, από ένα κότερο ήταν, τι ήταν, δεν ξέρω από αυτά, ένα σκάφος, όπου η κυρία Παναγοπούλου επιβεβαίωσε ότι όντως ήταν το οικογενειακό σκάφος, το οποίο χορηγήθηκε για διακοπές. Και το θέμα το οποίο βάζει η αξιωματική αντιπολίτευση είναι αν συνάδει στο ύφος και το ήθος της Αριστεράς, αν η εποχή που συμπίπτουν οι διακοπές σε ένα κότερο 20- 25 ημέρες, όπως είπε η κυρία Παναγοπούλου- μετά την τραγωδία στο Μάτι, μπορεί να πηγαίνει και να έχει ήσυχη τη συνείδησή του ο Πρωθυπουργός…\nΤΖΑΝΑΚΟΠΟΥΛΟΣ: Κύριε Παπαδάκη, γιατί έχουμε ακούσει πάρα πολλά…\nΠΑΠΑΔΑΚΗΣ: …και ότι η ελίτ, με την οποία κατηγορείστε, με αυτή συναγελάζεστε.\nΤΖΑΝΑΚΟΠΟΥΛΟΣ: Ο Πρωθυπουργός δεν έχει βίλα μεσοτοιχία στην Τήνο με τον κ. Χριστοφοράκο. Ούτε έχει πλουτίσει από την πολιτική για να του ανήκουν δεκάδες πολυτελή ακίνητα στην Αθήνα, στο Παρίσι και δεν ξέρω εγώ πού αλλού. Πρώτο θέμα. Δεύτερον, η κυρία Παπαγοπούλου, επειδή άκουσα να λέγονται και διάφορα περί διαπλοκής, είναι συνεργάτιδα του Πρωθυπουργού εδώ και τρία χρόνια.\nΠΑΠΑΔΑΚΗΣ: Το είπαμε, άμισθη τρία χρόνια.\nΤΖΑΝΑΚΟΠΟΥΛΟΣ: Και είναι άμισθη σύμβουλος του Πρωθυπουργού επισήμως, με βάση και το σχετικό ΦΕΚ, το οποίο έχει δημοσιευθεί, εδώ και ένα χρόνο. Επομένως, νομίζω ότι δικαιούται να φιλοξενήσει τον Πρωθυπουργό για δύο-τρεις μέρες ανάπαυλας ένα Δεκαπενταύγουστο. Πρώτον. Δεύτερον, σε σχέση με την υποκρισία περί των δήθεν πολυτελών διακοπών. Ο κ. Μητσοτάκης, την ίδια ακριβώς περίοδο, τον Δεκαπενταύγουστο, όπως φαντάζομαι και εσείς, έκανε και εκείνος διακοπές στο εξοχικό του ή δεν ξέρω εγώ πού αλλού μπορεί να πήγε ο άνθρωπος. Επομένως, το ότι κάποιος δικαιούται να ξεκουραστεί δύο ή τρεις ημέρες, αυτό δεν νομίζω ότι συνιστά πολιτική είδηση.\nΠΑΠΑΔΑΚΗΣ: Ήταν η περίοδος με το Μάτι, που ακόμα μετράγαμε πληγές.\nΤΖΑΝΑΚΟΠΟΥΛΟΣ: Βεβαίως, ήταν 25 ημέρες, έναν μήνα μετά. Ο κ. Μητσοτάκης δεν έκανε διακοπές εκείνον τον Δεκαπενταύγουστο; Δεν σταμάτησε από την εργασία του για κάποιες ημέρες για να ξεκουραστεί; Δηλαδή, τι είδους υποκρισία είναι αυτή; Και για να κλείσω αυτή τη συζήτηση, νομίζω ότι το γεγονός ότι έρχεται αυτή τη στιγμή στη δημοσιότητα, που βρισκόμαστε στο πλήρες πολιτικό και στρατηγικό αδιέξοδο της Ν.Δ., κάτι σημαίνει. Διότι, φανερώνει, σε τελευταία ανάλυση, αν θέλετε, και την πολιτική γύμνια της αξιωματικής αντιπολίτευσης, η οποία όλο το τελευταίο διάστημα, οποτεδήποτε προκύπτει μια θετική είδηση, αρχίζει να αναπαράγει και να εστιάζει μια σειρά από κίτρινες, αν θέλετε, ειδήσεις. Τη μια κάνει αντιπολίτευση με τον κ. Πολάκη. Την άλλη κάνει αντιπολίτευση με ντοκιμαντέρ. Τώρα επιλέγει να κάνει αντιπολίτευση με κλεμμένες φωτογραφίες. Εγώ νομίζω ότι αυτή η τακτική, η τοξική αυτή τακτική την οποία έχει επιλέξει η αξιωματική αντιπολίτευση και η οποία δεν είναι καινούρια, είναι μια τακτική, την οποία την έχουμε βρει απέναντί μας ως ΣΥΡΙΖΑ και ως κυβέρνηση ήδη από το 2012, στην πραγματικότητα, γυρίζει μπούμερανγκ σε αυτούς που την επιλέγουν. Ο ΣΥΡΙΖΑ κατάφερε να κερδίσει την εμπιστοσύνη του ελληνικού λαού, εν μέσω μιας πρωτοφανούς μιντιακής επίθεσης το 2015. Κατάφερε να κερδίσει την εμπιστοσύνη του ελληνικού λαού στο δημοψήφισμα. Κατάφερε να κερδίσει την εμπιστοσύνη του ελληνικού λαού τον Σεπτέμβρη του 2015, μετά τη Συμφωνία με τους δανειστές, εν μέσω μιας συνθήκης απόλυτου μιντιακού καταιγισμού. Το ίδιο συμβαίνει και σήμερα. Και πιστέψτε με ότι όλοι όσοι νομίζουν πως με αυτού του τύπου τις κίτρινες παραπολιτικές και τοξικές επιθέσεις τις οποίες κάνουν στο ΣΥΡΙΖΑ μας κάνουν κακό, κάνουν απολύτως λάθος και αυτό θα φανεί στις εκλογές τις 26 Μαΐου. Όταν θα καταρρεύσει και το τελευταίο των αφηγημάτων της Ν.Δ. ότι δήθεν, εμείς βρισκόμαστε απομονωμένοι από τον λαό και τα λοιπά. Αν κάποιος δεν έχει δικαίωμα να εκστομίζει τη φράση ότι είναι με τους πολλούς, αυτός δεν είναι ο κ. Τσίπρας, τον οποίο χθες υποδέχτηκε ένα ολόκληρο χωριό στην Ξάνθη, αυτός ο οποίος είναι γόνος των ελίτ, είναι υποστηρικτής των ελίτ και προσέξτε, πολιτεύεται με βάση τα συμφέροντα των ελίτ, διότι σε τελευταία ανάλυση τα πάντα επιστρέφουν στην πολιτική, είναι ο κ. Μητσοτάκης.\nΠΑΠΑΔΑΚΗΣ: Ξέρετε, δεν συνάδει λένε κάποιοι και είναι και μέσα και από τον ΣΥΡΙΖΑ μπορεί να υπάρχουν, διότι δεχτήκατε και μια κριτική και από τον φιλικό Τύπο, δηλαδή από την Εφημερίδα των Συντακτών. Λέει ότι δεν συνάδει και στο πνεύμα της Αριστεράς, ότι ο Πρωθυπουργός ο οποίος μίλαγε εναντίον των ελίτ, ο Πρωθυπουργός ο οποίος είχε μια διαφορετική συμπεριφορά…\nΤΖΑΝΑΚΟΠΟΥΛΟΣ: Μα, με συγχωρείτε, τώρα τι συζητάμε κύριε Παπαδάκη;\nΠΑΠΑΔΑΚΗΣ: …να πηγαίνει σε ένα κότερο όταν η συντριπτική πλειοψηφία του ελληνικού λαού αγωνιούσε για το Μάτι ή δεν ήταν διακοπές. Γιατί ο κ. Μητσοτάκης μπορεί να έκανε διακοπές και εγώ και εσείς, αλλά η πλειοψηφία του λαού δεν έκανε.\nΤΖΑΝΑΚΟΠΟΥΛΟΣ: Κύριε Παπαδάκη, ακούστε λίγο. Τώρα, το ότι δύο ημέρες κάνει ο Πρωθυπουργός διακοπές ή εγώ κάνω δύο ημέρες διακοπές ή εσείς κάνετε δύο ημέρες διακοπές, δεν αποτελεί πολιτικό θέμα, πρώτον. Δεύτερον, η κυρία Παναγοπούλου, σας είπα ότι είναι συνεργάτης του Πρωθυπουργού, συνεργάτης του Πρωθυπουργού και εδώ δεν υπάρχει τίποτα το μεμπτό. Τον κάλεσε, τον φιλοξένησε και αυτό είναι όλο.\nΠΑΠΑΔΑΚΗΣ: Δεν θα έπρεπε να είχατε βγάλει μια ανακοίνωση από χθες;\nΤΖΑΝΑΚΟΠΟΥΛΟΣ: Με συγχωρείτε, θα επιλέξουμε εμείς να κάνουμε πολιτική αντιπαράθεση με την Ν.Δ. και με τον κ. Πορτοσάλτε, του οποίου, ας πούμε, το δημοσιογραφικό επίπεδο όλοι οι Έλληνες γνωρίζουν, εκεί που εκείνοι επιλέγουν; Και στο τέλος-τέλος της γραφής, να σας πω κάτι; Είναι και υποκριτικό από τη μεριά της αξιωματικής αντιπολίτευσης να σηκώνει αυτό το θέμα, τη στιγμή που ξέρουμε πάρα πολύ καλά ότι είναι ο κ. Μητσοτάκης ο οποίος αερομεταφέρεται με ελικόπτερα μιντιαρχών στη βίλα στα Χανιά. Λοιπόν, ας αφήσουμε αυτή τη συζήτηση, διότι, νομίζω ότι το μόνο που μπορούμε να κάνουμε είναι να μετατρέψουμε την πολιτική αντιπαράθεση σε μια τοξική αντιπαράθεση, που δεν βοηθά…\nΠΑΠΑΔΑΚΗΣ: Ήδη, είναι όμως τοξική, δεν είναι;\nΤΖΑΝΑΚΟΠΟΥΛΟΣ: Με συγχωρείτε, αλλά δεν είναι κ. Παπαδάκη τοξική, δεν είναι τοξική από τη δική μας μεριά.\nΠΑΠΑΔΑΚΗΣ: Είναι το θέμα του Πετσίτη, για παράδειγμα, το οποίο δεν έχει ξεκαθαρίσει ακόμα.\nΤΖΑΝΑΚΟΠΟΥΛΟΣ: Τι ακριβώς δεν έχει ξεκαθαρίσει; Ακριβώς, αυτό εννοώ όταν μιλώ για τοξική αντιπαράθεση. Τι κάνουμε; Έχουμε τους συμψηφισμούς των πραγματικών σκανδάλων. Δηλαδή, του ΚΕΕΛΠΝΟ, των δισεκατομμυρίων της Novartis, των offshore, των θαλασσοδανείων των κομμάτων 400 εκατομμύρια. Συμψηφίζουμε, λοιπόν, αυτά με το ψευτοσκάνδαλο Πετσίτη, για το οποίο δεν ξέρουμε ακόμα ποια είναι η καταγγελία. Άρα, λοιπόν…\nΠΑΠΑΔΑΚΗΣ: Θα πρέπει να μάθουμε τα πάντα για να μην υπάρχουν αιχμές.\nΤΖΑΝΑΚΟΠΟΥΛΟΣ: Η γνώμη μου είναι να μάθουμε τα πάντα, αρκεί να ξέρουμε ποιο είναι το ερώτημα. Διότι, εδώ πέρα το θέμα είναι να θέτουμε κάθε φορά τα ζητήματα στην ορθή τους διάσταση. Αν κάποιος μπορεί να κατηγορηθεί σε αυτή τη χώρα για διαφθορά, για σχέσεις με μιντιάρχες, για σχέσεις με ιδιοτελή συμφέροντα και με συμφέροντα των ελίτ, δεν είναι η σημερινή κυβέρνηση. Πείτε μου μια πράξη της ελληνικής κυβέρνησης, η οποία ευνόησε ένα συγκεκριμένο συμφέρον, μια πράξη της κυβέρνησης η οποία δεν έγινε πάντοτε με κύριο γνώμονα και μέριμνα την εξυπηρέτηση του δημοσίου συμφέροντος. Όσο και να ψάξετε, κ. Παπαδάκη, τέτοια πράξη, τέτοια παρέμβαση, τέτοια νομοθετική ρύθμιση δεν πρόκειται να βρείτε.\nΠΑΠΑΔΑΚΗΣ: Βέβαια, κατήγγειλε ο κ. Μαρινάκης ότι εις γνώση του Πρωθυπουργού και με υπόδειξη του κ. Παππά να δανείσει τον κ. Καλογρίτσα για να έχετε ένα κανάλι…\nΤΖΑΝΑΚΟΠΟΥΛΟΣ: Εντάξει. Απαντήθηκαν όλα αυτά και από τον κ. Παππά και από την κυβέρνηση συνολικά. Νομίζω ότι η παρέμβαση αυτή του κ. Μαρινάκη αναδεικνύει σε τελευταία ανάλυση ποιος είναι ο πραγματικός ηγέτης, ο πραγματικός αρχηγός της αξιωματικής αντιπολίτευσης. Είδε ότι δεν τραβάει ο κ. Μητσοτάκης προφανώς την πολιτική αντιπαράθεση με τον Αλέξη Τσίπρα και αποφάσισε να εμφανιστεί από το παρασκήνιο. Λοιπόν, εμείς είμαστε απολύτως καθαροί σε σχέση με όλα αυτά. Έχουμε πλήρη αντιπαράθεση με τα κατεστημένα συμφέροντα, τα οποία οδήγησαν τη χώρα στην χρεοκοπία και αυτό το έχουμε αποδείξει, όλα τα τελευταία χρόνια, με τις μεγάλες προσπάθειες που κάνουμε για να αποδοθεί δικαιοσύνη, για να υπάρξει κάθαρση, για να δικαιωθούν οι θυσίες του ελληνικού λαού, κύριε Παπαδάκη.\nΠΑΠΑΔΑΚΗΣ: Ο κ. Θεοχαρόπουλος ορκίστηκε υπουργός Τουρισμού. Ο κ. Θεοχαρόπουλος δεν είχε δώσει ψήφο εμπιστοσύνης στην κυβέρνηση. Μην μου πείτε ότι αυτό δεν είναι ένα γεγονός που μπορεί να μπει και στο βιβλίο Γκίνες.\nΤΖΑΝΑΚΟΠΟΥΛΟΣ: Εγώ θα σας πω το εξής σε σχέση με τον κ. Θεοχαρόπουλο.\nΠΑΠΑΔΑΚΗΣ: Πριν δύο μήνες, τρεις δεν είχε δώσει ψήφο εμπιστοσύνης στην κυβέρνηση και μετά μπαίνει στην κυβέρνηση.\nΤΖΑΝΑΚΟΠΟΥΛΟΣ: Ο κ. Θεοχαρόπολος, βεβαίως, ανήκε στην Κ.Ο. του ΚΙΝΑΛ, της Δημοκρατικής Συμπαράταξης, εν πάση περιπτώσει, με βάση τον Κανονισμό της Βουλής, διότι έτσι εξελέγη στο Κοινοβούλιο. Γνωρίζετε ότι πριν από ενάμιση περίπου χρόνο, είχε ξεκινήσει η συζήτηση στο ΚΙΝΑΛ σε σχέση με την τοποθέτηση που θα πρέπει να έχει για τη Συμφωνία των Πρεσπών. Τότε, στο Πολιτικό Συμβούλιο και από όσα, εν πάση περιπτώσει, είδαν το φως της δημοσιότητας, είδαμε ότι στο Πολιτικό Συμβούλιο του ΚΙΝΑΛ υπήρχε μια πλειοψηφία 5-1, όπου καλούσε, εν πάση περιπτώσει την πολιτική ηγεσία, καλούσε την κυρία Γεννηματά να τοποθετηθεί υπέρ της Συμφωνίας των Πρεσπών. Η κυρία Γεννηματά επέλεξε, για άλλη μια φορά –και αυτό νομίζω ότι είναι ένα πολιτικό δυστύχημα και φανερώνει και την πολιτική μετατόπιση του ΚΙΝΑΛ διαρκώς προς τα δεξιά- να ακολουθήσει την πολιτική γραμμή της Ν.Δ., η οποία και εκείνη από τη μεριά της έδωσε χώρο στην ακροδεξιά ομάδα, η οποία καθοδηγούσε τον κ. Μητσοτάκη, στην ομάδα Σαμαρά-Βορίδη-Γεωργιάδη. Από εκεί και πέρα, ξεκίνησαν, αν θέλετε, οι φυγόκεντρες τάσεις στο ΚΙΝΑΛ. Έφυγε το ΠΟΤΑΜΙ, υπήρξαν εκεί πέρα εσωτερικές αντιπαραθέσεις, η ΔΗΜΑΡ, όταν πλέον έφτασε ο κόμπος στο χτένι, δηλαδή όταν ήρθε η Συμφωνία των Πρεσπών στο ελληνικό Κοινοβούλιο, είχε να επιλέξει μεταξύ δύο δρόμων: Είτε να συνταχθεί με την απόφαση της κυρίας Γεννηματά, να ταυτιστεί με τη Ν.Δ. και την ελληνική δεξιά, είτε να ακολουθήσει έναν διαφορετικό δρόμο. Και η ΔΗΜΑΡ πήρε μέσα από δημοκρατικές διαδικασίες, μέσα από συλλογικό διάλογο, την απόφαση που πήρε. Δηλαδή, ότι πλέον αυτός ο δρόμος πρέπει να χωρίσει, διότι ανάγνωσε η ΔΗΜΑΡ τη δεξιά μετατόπιση του ΚΙΝΑΛ. Και από εκεί και πέρα, δημιουργήθηκε όλη αυτή η αναδιαμόρφωση του πολιτικού σκηνικού, που δημιουργεί νέες πλέον συνθήκες. Αυτή τη στιγμή, υπάρχει η Προοδευτική Συμμαχία με καταλύτη τη Συμφωνία των Πρεσπών, αλλά με μια βαθιά προγραμματική σύγκλιση αυτών των δυνάμεων. Επομένως, δεν νομίζω ότι μπορεί κανείς να κατηγορήσει είτε την κυβέρνηση είτε τον κ. Θεοχαρόπουλο για την οποιαδήποτε συναλλαγή. Εδώ έχουμε μια πολιτική σύγκλιση για ένα θέμα…\nΠΑΠΑΔΑΚΗΣ: Με ανθρώπους, όμως, που είχαν ασκήσει δριμύτατη κριτική στο ΣΥΡΙΖΑ. Και όχι μόνον ο κ. Θεοχαρόπουλος.\nΤΖΑΝΑΚΟΠΟΥΛΟΣ: Βεβαίως. Όμως, σας ξαναλέω: Από τον Αύγουστο του 2018 έχουμε την έξοδο από το μνημόνιο. Η Συμφωνία δε των Πρεσπών λειτουργεί ως καταλύτης αναδιαμόρφωσης του πολιτικού σκηνικού. Επομένως, εδώ έχουμε συγκλίσεις πάνω σε κορυφαία, αν θέλετε, ιστορικής σημασίας πολιτικά ζητήματα. Και εκεί πια, ο καθένας επιλέγει, στο πολιτικό σταυροδρόμι στο οποίο βρίσκεται, και τον δρόμο τον οποίο θα ακολουθήσει. Και, νομίζω ότι η ΔΗΜΑΡ με πάρα πολύ καθαρές συλλογικές διαδικασίες επέλεξε αντί να ταυτιστεί με τη Ν.Δ. του κ. Μητσοτάκη, επέλεξε την σύγκλιση των προοδευτικών και αριστερών δυνάμεων στη χώρα. Επομένως, νομίζω ότι είναι μια καθαρά πολιτική εξέλιξη αυτή για την οποία συζητάμε.\nΠΑΠΑΔΑΚΗΣ: Θέλω να σας ευχαριστήσω που είσαστε σήμερα εδώ. Προηγουμένως είχαμε εδώ τον κ. Χατζηδάκη, αντιπρόεδρο της Ν.Δ., ο οποίος εξέφρασε ελεύθερα και ανοιχτά τις απόψεις του. Το ίδιο, ακριβώς έγινε και με σας. Και, επειδή βρισκόμαστε σε προεκλογική περίοδο, τουλάχιστον αυτή η εκπομπή θέλει να δίνει τη δυνατότητα να ακούγονται οι δικές σας απόψεις και όχι οι δικές μας απόψεις. Θα μπορούσαμε να πιούμε έναν καφέ και με σας και με τον κ. Χατζηδάκη…\nΠΑΠΑΔΑΚΗΣ: …και να εκφράσουμε και τις δικές μας απόψεις. Σήμερα θέλαμε να ακουστούν οι δικές σας και νομίζω ότι το καταφέραμε και με σας και με τον κ. Χατζηδάκη. Σας ευχαριστούμε πάρα πολύ.\nΤΖΑΝΑΚΟΠΟΥΛΟΣ: Εγώ σας ευχαριστώ κύριε Παπαδάκη.\nΣυνέντευξη στην ΕΡΤ1 με τους δημοσιογράφους Μ. Μιχελιδάκη & Κ. Λασκαράτο\n03/05/2019\tin Συνεντεύξεις\n➜ Φαίνεται αυτή τη στιγμή ότι δημιουργείται ένας επιπλέον του +3,5% δημοσιονομικός χώρος περίπου 5,5 δις μεταξύ 2019-2022. Αυτός ο χώρος πρόκειται να προσδιοριστεί και εμείς θα μελετήσουμε και θα παρουσιάσουμε ένα σχέδιο μέτρων φορολογικής ελάφρυνσης και κοινωνικής στήριξης τα οποία θα είναι μόνιμα πράγμα που σημαίνει ότι δεν θα δημιουργούνται πλέον υπερπλεονάσματα.\n➜ Ο κος Μητσοτάκης συμμετείχε σε μια κυβέρνηση που είχε συμφωνήσει σε πρωτογενή πλεονάσματα 4,5% έως το 2031. Εμείς επιτύχαμε μια ιστορικού χαρακτήρα ρύθμιση του ελληνικού χρέους που προβλέπει +3,5% έως το 2022 και +2% από εκεί και πέρα. Το ζήτημα των πρωτογενών πλεονασμάτων αυτών όμως είναι ανοιχτό. Και αν υπάρχει μια κυβέρνηση που μπορεί να θέσει το ζήτημα και να πάρει μια καλύτερη ρύθμιση αυτή είναι μια κυβέρνηση ΣΥΡΙΖΑ.\n➜ Στη ΔΕΘ ο κος Μητσοτάκης είχε παρουσιάσει ένα πρόγραμμα που περιελάμβανε τη μείωση του αφορολόγητου από 1/1/2020. Εγώ σας λέω: Η μείωση του αφορολόγητου δεν πρόκειται να εφαρμοστεί. Υπό μία και μόνη προϋπόθεση: ότι ο ΣΥΡΙΖΑ θα είναι στην κυβέρνηση.\nΜΙΧΕΛΙΔΑΚΗ: Ο Κυβερνητικός Εκπρόσωπος, κ. Δημήτρης Τζανακόπουλος είναι κοντά μας. Καλημέρα σας, χρόνια πολλά και καλό μήνα.\nΛΑΣΚΑΡΑΤΟΣ: Θα ξεκινήσουμε από εκεί που πέφτει το μάτι, σε κάποια πρωτοσέλιδα που αναφέρονται στις ελαφρύνσεις τις οποίες έχει αποφασίσει η ελληνική κυβέρνηση, άλλωστε έχουν ενημερωθεί και οι απ’ έξω, 5,5 δισ. ευρώ μέχρι το 2022. Μήπως ήρθε η ώρα να ενημερωθούμε και οι από μέσα, πριν δούμε τα νομοσχέδια στη Βουλή, κύριε Υπουργέ; Το ερώτημα, λοιπόν, είναι όταν ακούμε 5,5 δισ. δεν καταλαβαίνουμε. Όταν ακούμε φοροελαφρύνσεις, θέλουμε να μας τις εξηγήσετε. Τι έρχεται και πότε έρχεται.\nΤΖΑΝΑΚΟΠΟΥΛΟΣ: Ακούστε, κύριε Λασκαράτο. Η ελληνική κυβέρνηση με σχέδιο και συγκεκριμένη στρατηγική, ήδη από τον Αύγουστο του 2018 και στη συνέχεια από τη Διεθνή Έκθεση Θεσσαλονίκης, έχει εξηγήσει ότι τα επόμενα χρόνια δημιουργείται ένας αρκετά μεγάλος δημοσιονομικός χώρος, ο οποίος μπορεί να χρησιμοποιηθεί, να αξιοποιηθεί στην κατεύθυνση των ελαφρύνσεων, της κοινωνικής στήριξης, της στήριξης του κοινωνικού κράτους για τη μεγάλη κοινωνική πλειοψηφία. Ακριβώς αυτό το πλαίσιο ο Πρωθυπουργός ήδη από τον Σεπτέμβρη ανακοίνωσε και στη συνέχεια υλοποιήθηκαν από την κυβέρνηση μια σειρά από ελαφρύνσεις για το 2019.\nΣας θυμίζω τη μείωση των ασφαλιστικών εισφορών, τη μείωση κατά 10% μεσοσταθμικά και κατά 30% για τις μικρές περιουσίες του ΕΝΦΙΑ, σας θυμίζω, επίσης, την κατάργηση του τέλους επιτηδεύματος, τη μείωση στο 50% των ασφαλιστικών εισφορών για τους νέους εργαζόμενους, τις επιπλέον προσλήψεις για σημαντικά πεδία του κοινωνικού κράτους, όπως είναι το πρόγραμμα «Βοήθεια στο Σπίτι», αλλά και η Ειδική Αγωγή και αυτή τη στιγμή, όπως έχει ήδη προαναγγελθεί από τον ίδιο τον Πρωθυπουργό σε συνέντευξή του, φαίνεται να δημιουργείται επιπλέον δημοσιονομικός χώρος και για το 2019, αλλά και για τα επόμενα χρόνια. Επιπλέον δημοσιονομικός χώρος, πάνω δηλαδή από το 3,5% του πρωτογενούς πλεονάσματος που έχει συμφωνηθεί ως το όριο εκείνο που οφείλει να πιάνει η ελληνική οικονομία, για να μπορούμε να διατηρούμε το χρέος μας σε βιώσιμα επίπεδα.\nΗ στρατηγική της κυβέρνησης, λοιπόν, δεν είναι, όπως καταλαβαίνετε, μια επικοινωνιακή στρατηγική ούτε χρειάζεται να βιαζόμαστε.\nΜΙΧΕΛΙΔΑΚΗ: Επικοινωνιακή στρατηγική, αυτό ακριβώς σας λέει ότι κάνετε η αντιπολίτευση. Αυτή το ονομάζει παροχολογία ενόψει εκλογών.\nΤΖΑΝΑΚΟΠΟΥΛΟΣ: Αυτό το λέει η αξιωματική αντιπολίτευση από το 2016. Θυμάστε ότι η κατηγορία της αξιωματικής αντιπολίτευσης όταν είχαμε δώσει το πρώτο κοινωνικό μέρισμα το 2016 ήταν ότι το κάνουμε για προεκλογικούς λόγους. Το 2017 επανέλαβε την ίδια κατηγορία, το 2018…\nΜΙΧΕΛΙΔΑΚΗ: Οπότε σας διευκολύνει τώρα ο κ. Μητσοτάκης που φέρνει την τροπολογία για το αφορολόγητο, γιατί είναι και αυτό μέσα στις δεσμεύσεις σας, για να το πούμε λίγο χαριτωμένα. Η αλήθεια είναι, ότι αφού λοιπόν, το έχετε στο πλάνο σας, τώρα που θα φέρει την τροπολογία τη Δευτέρα ο κ. Μητσοτάκης στη Βουλή, σας ζητάει να την προσυπογράψετε. Εσείς τι θα κάνετε;\nΤΖΑΝΑΚΟΠΟΥΛΟΣ: Ο κ. Μητσοτάκης έχει την τάση να αντικαθιστά την πολιτική ουσία με τον επικοινωνιακό εντυπωσιασμό. Θα σας θυμίσω, ότι οι πρώτοι που έβαλαν στην ημερήσια διάταξη το ζήτημα, για παράδειγμα, της κατάργησης του μέτρου της περικοπής των συντάξεων ήταν η σημερινή κυβέρνηση. Ξεκινήσαμε τις διαδικασίες των συζητήσεων με τους θεσμούς, τελικά τους πείσαμε. Ο κ. Μητσοτάκης σε ανύποπτο χρόνο, κάποια στιγμή, για να δημιουργήσει και αυτός έναν επικοινωνιακό αντιπερισπασμό κατέθεσε μια τροπολογία στη Βουλή όπου ζητούσε την ακύρωση του μέτρου, την ίδια στιγμή όμως είχαμε δηλώσεις από κορυφαία στελέχη του κόμματός του, αλλά και από τον ίδιο, ότι έχει συμπεριληφθεί το μέτρο αυτό στο πρόγραμμα της ΝΔ. Το ίδιο συμβαίνει και με το αφορολόγητο. Στη ΔΕΘ ο κ. Μητσοτάκης, το Σεπτέμβρη είχε δηλώσει ότι ακριβώς επειδή αναμένεται να μειωθεί το αφορολόγητο, θα μειώσει την εισαγωγική φορολογική κλίμακα στο 9% αν δεν κάνω λάθος.\nΛΑΣΚΑΡΑΤΟΣ: Εσείς λέτε ότι επαναλαμβάνεται το ίδιο έργο…\nΤΖΑΝΑΚΟΠΟΥΛΟΣ: Ακριβώς αυτό γίνεται. Ο κ. Μητσοτάκης στην αρχή συμπεριλαμβάνει τη μείωση του αφορολόγητου στο πρόγραμμά του και στη συνέχεια, για λόγους που έχουν να κάνουν με τη λογική του εντυπωσιασμού, την παραπλανητική λογική που έχει υιοθετήσει, φέρνει μια τροπολογία.\nΛΑΣΚΑΡΑΤΟΣ: Επί της ουσίας εσείς γιατί δεν το στηρίζετε, για όποιον λόγο και αν το κάνει…\nΤΖΑΝΑΚΟΠΟΥΛΟΣ: Ο Πρωθυπουργός ήδη από τη ΔΕΘ και στη συνέχεια στις 15 Απριλίου στη συνέντευξή του είχε πει ότι με κυβέρνηση του ΣΥΡΙΖΑ δεν πρόκειται να μειωθεί το αφορολόγητο. Αυτό δεν σημαίνει ότι η κυβέρνηση θα ακολουθήσει το τέμπο και τον ρυθμό που θέλει να επιβάλλει ο κ. Μητσοτάκης. Όλα τα πράγματα θα γίνουν στην ώρα τους και πιστέψτε με, ο κ. Μητσοτάκης θα αναγκαστεί να ψηφίζει ένα ένα τα μέτρα φορολογικών ελαφρύνσεων αυτής της κυβέρνησης όπως θα ψηφίζει…\nΜΙΧΕΛΙΔΑΚΗ: Απλά στελέχη της ΝΔ θυμίζουν, εδώ ήταν την προηγούμενη εβδομάδα ο κ. Θεοχάρης και μας θύμισε ότι ο κ. Τσακαλώτος έχει δεσμευτεί σε ένα Eurogroup ότι θα τηρηθεί αυτή η μείωση του αφορολόγητου.\nΤΖΑΝΑΚΟΠΟΥΛΟΣ: Ο κ. Θεοχάρης μπερδεύει τα πράγματα. Εντάξει και εκείνος έχει το δικαίωμα να λέει την άποψή του ή να ερμηνεύει τα γεγονότα κατά το δοκούν.\nΜΙΧΕΛΙΔΑΚΗ: Έχει συμβεί αυτό;\nΤΖΑΝΑΚΟΠΟΥΛΟΣ: Θα σας θυμίσω ότι η συμφωνία του Ιουνίου περιελάμβανε δύο δεσμεύσεις. Η μια δέσμευση ήταν η περικοπή των συντάξεων 1/1/2019. Εξηγήσαμε στους θεσμούς τους λόγους για τους οποίους δεν είναι αναγκαία αυτή και ακριβώς επειδή καταργήθηκε το μέτρο δεν είναι πλέον στην ημερήσια διάταξη. Από την άλλη μεριά και για το αφορολόγητο, επίσης, έχουμε εξηγήσει και θα συνεχίσουμε αυτή τη συζήτηση ότι δεν απαιτείται για να μπορέσουμε να επιτύχουμε τους στόχους οι οποίοι έχουν συμφωνηθεί και με αυτή την έννοια νομίζω ότι είναι μια συζήτηση περί όνου σκιάς.\nΛΑΣΚΑΡΑΤΟΣ: Δεν έχουμε πείσει τους ξένους δηλαδή ακόμα; Μισό λεπτό, αυτό είναι το θέμα. Δεν έχουμε πείσει τους ξένους ότι είναι η ώρα για το αφορολόγητο;\nΤΖΑΝΑΚΟΠΟΥΛΟΣ: Σας ξαναλέω ότι η κυβέρνηση έχει μια στρατηγική. Στις συζητήσεις δεν έχει να κάνει με τους ξένους ή με τους μη ξένους. Έχει να κάνει με το γεγονός ότι η χώρα βρίσκεται στην Ευρωζώνη. Πρέπει να συζητά ζητήματα προϋπολογισμού, όπως όλες οι χώρες της Ευρωζώνης, με την Ευρωπαϊκή Επιτροπή και με αυτή την έννοια νομίζω ότι ο ρυθμός, αν θέλετε, των φορολογικών ελαφρύνσεων και των κοινωνικών ενισχύσεων κάθε φορά αποφασίζεται από την κυβέρνηση. Από εκεί και πέρα σε ό,τι αφορά το αφορολόγητο, ξαναλέω, ότι είναι μία συζήτηση περί όνου σκιάς για τον απλούστατο λόγο ότι η μείωση του αφορολόγητου δεν πρόκειται να εφαρμοστεί την 1/1/2020 υπό μια και μόνη προϋπόθεση. Ότι ο ΣΥΡΙΖΑ θα είναι στην κυβέρνηση.\nΜΙΧΕΛΙΔΑΚΗ: Κύριε Τζανακόπουλε, πάμε πίσω στα 5,5 δισ. σε αυτό το πρόγραμμα σταθερότητας που παρουσιάσατε στους θεσμούς και αφορά στα υπερπλεονάσματα; Γιατί συνεχίζετε να ακολουθείτε αυτή την πολιτική, ενώ ο στόχος των πρωτογενών πλεονασμάτων είναι το 3,5%, εσείς το υπερβαίνετε μαζεύοντας μεν αυτά τα 5,5 δισ. αλλά όπως σας καταλογίζουν, τα παίρνετε από τους πολλούς για να τα γυρίσετε σε λίγους. Και στραγγίζετε με αυτόν τον τρόπο την αγορά. Αφήνοντας πίσω και το κονδύλι για τα δημόσια έργα. Όλα αυτά σας βάζουν μπροστά για την πολιτική που ακολουθείτε…\nΤΖΑΝΑΚΟΠΟΥΛΟΣ: Ακριβώς το αντίθετο συμβαίνει. Δηλαδή, αφ’ ης στιγμής, δημιουργείται ο δημοσιονομικός χώρος, εμείς παρουσιάζουμε ένα συγκεκριμένο σχέδιο παραμετρικών μέτρων. Τι σημαίνει παραμετρικών μέτρων; Μόνιμων μέτρων. Μέτρων, δηλαδή, που δεν είναι εφάπαξ, δεν είναι μία φορά και στη συνέχεια επανερχόμαστε στην προτέρα κατάσταση, αλλά μόνιμων μέτρων, φορολογικών και κοινωνικής ελάφρυνσης, πράγμα το οποίο σημαίνει ότι κατ’ αυτό τον τρόπο δεν θα επιτυγχάνονται πλέον υπερπλεονάσματα. Άρα λοιπόν…\nΜΙΧΕΛΙΔΑΚΗ: Αφού έχετε βάλει ένα πλάνο μπροστά μέχρι το ’22…\nΤΖΑΝΑΚΟΠΟΥΛΟΣ: Μα, σας ξαναλέω, δεν πρόκειται περί πλάνου. Αυτό το οποίο παρουσιάζεται στο σχέδιο είναι οι προβλέψεις. Δηλαδή, τι λέει το σχέδιο αυτό; Ότι αν συνεχίσουμε όπως είμαστε, χωρίς να κάνουμε καμία απολύτως αλλαγή, αυτό το οποίο αναμένεται να συμβεί είναι να δημιουργηθεί ένας χώρος 5,5 δισεκατομμυρίων. Αυτό θέλουμε να το αποφύγουμε. Δεν πρέπει να γίνεται. Δεν πρέπει να δημιουργούνται υπερπλεονάσματα, δεν πρέπει να δημιουργείται υπεραπόδοση της ελληνικής οικονομίας. Αντιθέτως, θα πρέπει να προβλέπεις ότι η ελληνική οικονομία θα έχει καλύτερη απόδοση, καλύτερη επίδοση και να παίρνεις εκ των προτέρων μόνιμα μέτρα, που τελικά θα οδηγούν…\nΜΙΧΕΛΙΔΑΚΗ: Με βάση, δηλαδή, ποια στοιχεία βγαίνουν τα 5,5 δισ.; Το παραπάνω από το πρωτογενές;\nΤΖΑΝΑΚΟΠΟΥΛΟΣ: Τα 5,5 δισ. είναι η πρόβλεψη του τι θα συμβεί αν δεν πάρουμε κανένα απολύτως μέτρο κοινωνικής στήριξης ή φορολογικής ελάφρυνσης. Αν όμως, ως κυβέρνηση, κάνουμε μια φορολογική ελάφρυνση, αυτό σημαίνει ότι θα χρησιμοποιήσουμε ένα κομμάτι αυτού του χώρου, ο χώρος θα μειωθεί και τελικά θα καταλήξουμε, αν λειτουργήσουμε όπως πρέπει να λειτουργήσουμε, να μην έχουμε υπερπλεονάσματα τα επόμενα χρόνια. Δημοσιονομικός χώρος, μόνιμα μέτρα, άρα λοιπόν καταλήγουμε στο να επιτυγχάνουμε κάθε φορά ακριβώς το στόχο που πρέπει να επιτύχουμε και τίποτα παραπάνω.\nΛΑΣΚΑΡΑΤΟΣ: Κύριε Τζανακόπουλε, να μείνουμε σε αυτό. Χθες ο κ. Μητσοτάκης, ο αρχηγός της ΝΔ, στη «Le Soir» του Βελγίου, δεσμεύτηκε εκ νέου να επαναδιαπραγματευθεί τα υψηλά πλεονάσματα, που υπέγραψε η κυβέρνηση του ΣΥΡΙΖΑ. Και το εξήγησε αναλυτικά. Είπε δεν θα το κάνω αμέσως, το έχει ξαναπεί. Δεν θα αποτελέσει ζήτημα που θα ενταχθεί στον Προϋπολογισμό του ΄20, αλλά στο ’21, στο ’22, όταν πια θα έχω κερδίσει την εμπιστοσύνη τους κλπ. κλπ. Εσείς αυτή τη δέσμευση πώς την ακούτε; Και όχι μόνο σε σχέση με τον βασικό σας πολιτικό αντίπαλο, όπως την αρθρώνει, αλλά σε σχέση με το ίδιο το αίτημα. Είναι και στους δικούς σας στόχους κάτι τέτοιο;\nΤΖΑΝΑΚΟΠΟΥΛΟΣ: Θα σας πω κ. Λασκαράτο. Σε ό,τι αφορά τα πλεονάσματα, εγώ πρέπει να θυμίσω, είμαι αναγκασμένος να θυμίσω, ότι ο κ. Μητσοτάκης, ο οποίος αυτή τη στιγμή εμφανίζεται ως υπέρμαχος χαμηλότερων πρωτογενών πλεονασμάτων, συμμετείχε σε μία κυβέρνηση και ψήφιζε προϋπολογισμούς κυβέρνησης και μεσοπρόθεσμα προγράμματα, τα οποία προέβλεπαν πρωτογενή πλεονάσματα 4,5% μέχρι το 2031. Επομένως, έχω τη γνώμη ότι ως προς αυτή την πτυχή, η θέση του κ. Μητσοτάκη είναι υποκριτική.\nΛΑΣΚΑΡΑΤΟΣ: Τώρα βγήκαμε όμως από τα μνημόνια, άρα;\nΤΖΑΝΑΚΟΠΟΥΛΟΣ: Επιτρέψτε μου να σας πω. Τα πρωτογενή πλεονάσματα που είχε υπογράψει ο κ. Μητσοτάκης, 4,5%, δεν σχετίζονταν αυτά καθαυτά με τα μνημόνια, αλλά σχετίζονταν με την τότε μελέτη βιωσιμότητας του ελληνικού χρέους. Όμως, η ελληνική κυβέρνηση κατάφερε να επιτύχει μια συμφωνία για το χρέος, η οποία μειώνει τα πρωτογενή πλεονάσματα, σε σχέση με την κυβέρνηση Σαμαρά – Βενιζέλου, στην οποία συμμετείχε ο κ. Μητσοτάκης, από το 4,5% το οποίο προβλεπόταν τότε, στο 2% μετά το 2022 και στο 3,5% μέχρι το 2022. Τώρα, σε ό,τι αφορά μία άλλη πτυχή, όμως, της πολιτικής ρητορικής και της πολιτικής στρατηγικής του κ. Μητσοτάκη, αυτή είναι εξαιρετικά επικίνδυνη. Και θα σας πω γιατί. Η βασική ιδέα την οποία έχουν επεξεργαστεί στη ΝΔ είναι περίπου η εξής: Θα εφαρμόσουμε τον πρώτο και τον δεύτερο χρόνο ένα πρόγραμμα κοινωνικής ισοπέδωσης, μπροστά στο οποίο πρόγραμμα οι ιδέες και οι προτάσεις και οι θέσεις του ΔΝΤ ωχριούν, ένα πρόγραμμα, δηλαδή, κατάργησης των συλλογικών διαπραγματεύσεων, μείωσης των μισθών, απολύσεων, δημιουργίας ενός κλίματος –αν θέλετε- πλήρους εργοδοτικής αυθαιρεσίας και ασυδοσίας…\nΜΙΧΕΛΙΔΑΚΗ: Πού διακρίνεται αυτό, κ. Τζανακόπουλε;\nΤΖΑΝΑΚΟΠΟΥΛΟΣ: Αυτό το διακρίνουμε από το γεγονός ότι παρακολουθούμε τις απόψεις, τις θέσεις, τις πολιτικές τοποθετήσεις…\nΜΙΧΕΛΙΔΑΚΗ: Μιλάει για μείωση της φορολογίας ο κ. Μητσοτάκης, για νέες θέσεις εργασίας…\nΤΖΑΝΑΚΟΠΟΥΛΟΣ: Εντάξει, αυτά είναι πολύ ωραίες γενικές τοποθετήσεις, όμως…\nΜΙΧΕΛΙΔΑΚΗ: Για τα αναδρομικά, ότι θα σεβαστεί τις αποφάσεις του δικαστηρίου.\nΤΖΑΝΑΚΟΠΟΥΛΟΣ: Όμως όταν βάζουμε το δάκτυλο επί των τύπων των ήλων, τι βλέπουμε; Βλέπουμε ότι ο κ. Μητσοτάκης έχει ήδη πει ότι θα αντικαταστήσει το 1:1 στο ελληνικό δημόσιο, που ισχύει σήμερα, δηλαδή μία πρόσληψη για μία αποχώρηση με το 1:5. Δηλαδή, θα μας επαναφέρει στις πιο σκοτεινές περιόδους του μνημονίου ως προς τη λειτουργία του δημόσιου τομέα, ότι σκοπεύει να παραχωρήσει, αν θέλετε, πλευρές της δημόσιας κυριαρχικής λειτουργίας της δημόσιας διοίκησης σε ιδιωτικά συμφέροντα, σκοπεύει να δημιουργήσει ένα πεδίο ελευθερίας για την ιδιωτική πρωτοβουλία στους τομείς της υγείας και της παιδείας, σκοπεύει να καταργήσει το οκτάωρο. Μας είπε πριν από κάποιο καιρό, ότι το οκτάωρο είναι πια ξεπερασμένο, δεν χρειάζεται ο κόσμος να δουλεύει 9 με 5. Ζήλεψε, φαίνεται, τον κ. Κουρτς, ο οποίος με νόμο πέρασε το δωδεκάωρο.\nΜΙΧΕΛΙΔΑΚΗ: Ξέρετε, λέει ότι κατασκευάζετε fake news όσον αφορά τον ιδιωτικό τομέα. Είπατε κιόλας για τα Christmas gifts, το κάνετε εσείς ότι θα κόψει τους μισθούς στον ιδιωτικό τομέα.\nΤΖΑΝΑΚΟΠΟΥΛΟΣ: Μόλις τελειώσει η εκπομπή μπορώ να σας στείλω μία προς μία τις δηλώσεις του κ. Μητσοτάκη, που επαναλαμβάνει αυτά τα οποία σας λέω εγώ σήμερα. Ο κ. Μητσοτάκης έχει, λοιπόν, ένα πρόγραμμα στο μυαλό του που είναι πρόγραμμα κοινωνικής ισοπέδωσης, είναι πρόγραμμα επιστροφής στις πιο μαύρες περιόδους του μνημονίου, είναι πρόγραμμα κατάργησης, αν θέλετε, μιας σειράς προνοιακών πολιτικών που έχει υλοποιήσει αυτή η κυβέρνηση αυτά τα τέσσερα χρόνια. Θέλω να σας θυμίσω ότι το 2015, για παράδειγμα, πήραμε έναν προϋπολογισμό στην πρόνοια, ο οποίος ήταν 750 εκατ. ευρώ. Αυτή τη στιγμή, ο προνοιακός προϋπολογισμός είναι στα 3,2 δισ. ευρώ. Όλα αυτά, ο κ. Μητσοτάκης, ακριβώς επειδή δεν έχει την αντίληψη του κοινωνικού κράτους, της κοινωνικής αλληλεγγύης, έχει μια αντίληψη ακραία φιλελεύθερη, θέλει να καταργήσει…\nΛΑΣΚΑΡΑΤΟΣ: Κ. Υπουργέ, παρόλα αυτά θέλω να ξαναυποβάλλω το ερώτημά μου..\nΤΖΑΝΑΚΟΠΟΥΛΟΣ: …επιτρέψτε μου να ολοκληρώσω, όμως, κ. Λασκαράτο, το επιχείρημά μου. Ο κ. Μητσοτάκης τι λέει; Αφού υλοποιήσω εγώ ένα τέτοιο πρόγραμμα, μπροστά στο οποίο οι θέσεις του ΔΝΤ θα μοιάζουν με νηπιαγωγείο, θα έχω την αξιοπιστία να επαναδιαπραγματευθώ τα πρωτογενή πλεονάσματα το 2021 και οι Ευρωπαίοι, ακριβώς επειδή θα έχω καταφέρει να είμαι αξιόπιστος, θα αποδεχθούν αυτή τη θέση. Εγώ σας λέω, λοιπόν, το εξής, ότι τίποτα από όλα αυτά δεν πρόκειται να γίνει. Ο κ. Μητσοτάκης δεν είναι διατεθειμένος να επαναδιαπραγματευθεί κανένα πρωτογενές πλεόνασμα. Το χρησιμοποιεί, αν θέλετε, ως καρότο όλο αυτό για να γίνει αποδεκτό από την ελληνική κοινωνία ένα πρόγραμμα κοινωνικής ισοπέδωσης. Όμως, οι Έλληνες πολίτες γνωρίζουν πάρα πολύ καλά ότι μια ενδεχόμενη κυβέρνηση της ΝΔ, θα οδηγήσει σε μία επιστροφή στο πιο σκοτεινό παρελθόν και γι’ αυτό τον λόγο θα το αποτρέψει.\nΛΑΣΚΑΡΑΤΟΣ: Κ. Υπουργέ, να κάνουμε και ερωτήσεις, σας παρακαλώ θερμότατα. Εγώ δεν ρώτησα, όμως, τι σκέφτεται να κάνει ο κ. Μητσοτάκης μόνο, αλλά και τι σκέφτεστε να κάνετε εσείς σε σχέση με αυτό. Δηλαδή, θεωρείτε ότι αν δεν προηγηθεί ένα πρόγραμμα κοινωνικής ισοπέδωσης, όπως το είπατε, δεν έχουμε το περιθώριο να πάμε στους Ευρωπαίους να τους πούμε «παιδιά, κάναμε μια διαπραγμάτευση σε μια άλλη εποχή, πάμε πια στο 2020 και ο λαός έχει άλλες ανάγκες και εμείς άλλες δυνατότητες, να το επαναδιαπραγματευθούμε».\nΤΖΑΝΑΚΟΠΟΥΛΟΣ: Κ. Λασκαράτο, με ρωτήσατε για μία θέση, την οποία διατύπωσε ο κ. Μητσοτάκης. Επομένως, σας απάντησα για τη σκέψη και την πολιτική τοποθέτηση και την πρόταση που διατύπωσε ο κ. Μητσοτάκης. Από τη δική μας μεριά, λέμε, λοιπόν, το εξής: Πετύχαμε μια πολύ σημαντική, ιστορικού χαρακτήρα, ρύθμιση του ελληνικού χρέους. Από εκεί και πέρα, το ζήτημα των πρωτογενών πλεονασμάτων, κατά τη γνώμη μας, είναι ένα ζήτημα ανοιχτό και αν υπάρχει μια κυβέρνηση, κ. Λασκαράτο, η οποία έχει τη δυνατότητα να ανοίξει αυτό το θέμα και να επιτύχει ένα καλύτερο αποτέλεσμα για τον ελληνικό λαό, είναι η σημερινή κυβέρνηση και καμία άλλη.\nΛΑΣΚΑΡΑΤΟΣ: Ανοιχτό το ζήτημα λέτε, λοιπόν, κι εσείς για τα πρωτογενή πλεονάσματα.\nΤΖΑΝΑΚΟΠΟΥΛΟΣ: Σας απάντησα, κ. Λασκαράτο. Αν υπάρχει μία κυβέρνηση, η οποία έχει τη δυνατότητα να θέσει το συγκεκριμένο ζήτημα και να πάρει μια καλύτερη ρύθμιση, αν θέλετε, είναι η ελληνική κυβέρνηση.\nΜΙΧΕΛΙΔΑΚΗ: Τώρα, κ. Τζανακόπουλε, όσο σας άκουγα προηγουμένως να λέτε για το πρόγραμμα του κ. Μητσοτάκη και τις μειώσεις, τέλος πάντων, και αυτά που θέλει να κάνει και τις προσλήψεις, το 1 προς 5 να επαναφέρει…\nΤΖΑΝΑΚΟΠΟΥΛΟΣ: Να καταργήσει το οκτάωρο…\nΜΙΧΕΛΙΔΑΚΗ: …προσπαθούσα να φέρω στο μυαλό μου τα όσα άκουσα χθες στο ρεπορτάζ για το δικό σας πρόγραμμα σταθερότητας, τα όσα συζητήσατε με τους θεσμούς και το βρήκα σήμερα στην «Καθημερινή». Προτείνατε μείωση δαπανών για παιδεία και υγεία, παρά τα μεγάλα υπερπλεονάσματα; Πώς θα το πετύχετε αυτό;\nΤΖΑΝΑΚΟΠΟΥΛΟΣ: Δεν υπάρχει τίποτε τέτοιο. Αυτά είναι φαντασιώσεις και ερμηνείες πάνω στο πλαίσιο αυτό της δημοσιονομικής στρατηγικής. Νομίζω ότι αν κάποιος…\nΜΙΧΕΛΙΔΑΚΗ: Γιατί η παιδεία και η υγεία είναι νευραλγικοί τομείς και έχουν πληγεί…\nΤΖΑΝΑΚΟΠΟΥΛΟΣ: …αν κάποιος έχει αποδείξει και έχει δώσει δείγμα γραφής για το γεγονός ότι αυξάνονται οι δαπάνες στην υγεία και την παιδεία επί των ημερών του, είναι η σημερινή κυβέρνηση. Πρώτο στοιχείο που θέλω να σας πω είναι ότι για πρώτη φορά στην ιστορία, η έρευνα, για παράδειγμα, έχει έναν προϋπολογισμό που ξεπερνάει το 1 δισ. ευρώ και την ίδια στιγμή, σε ό,τι αφορά την υγεία, έχουμε αυξήσει τους προϋπολογισμούς. Έχουμε φέρει τα δημόσια νοσοκομεία σε πλεονασματική κατάσταση και την ίδια στιγμή, αυξάνουμε τις διαθέσιμες κλίνες, αυξάνουμε τις υποδομές των νοσοκομείων…\nΜΙΧΕΛΙΔΑΚΗ: Άρα, αυτό δεν είναι σωστό ρεπορτάζ, κ. Τζανακόπουλε;\nΤΖΑΝΑΚΟΠΟΥΛΟΣ: Απολύτως όχι. Αυξάνουμε τις υποδομές των νοσοκομείων και την ίδια στιγμή, ανοίξαμε τις πόρτες των νοσοκομείων σε 2,5 εκατομμύρια ανασφάλιστους ανθρώπους, πόρτες τις οποίες είχε κλείσει η προηγούμενη κυβέρνηση με εντολή Σαμαρά και Μητσοτάκη.\nΆρα, λοιπόν, δεν μπορεί κανείς να ασκήσει κριτική στα ζητήματα στήριξης του κοινωνικού κράτους στη σημερινή κυβέρνηση παρά μόνο από μια φιλελεύθερη σκοπιά. Δηλαδή να πει, ότι χρειαζόμαστε λιγότερο κοινωνικό κράτος. Δεν υπάρχει αυτή τη στιγμή πολιτική δύναμη στη χώρα, η οποία να μπορεί να ασκήσει –αν θέλετε- κριτική στη σημερινή κυβέρνηση από μια σκοπιά περαιτέρω υποστήριξης του κοινωνικού κράτους. Η μόνη κριτική, η οποία ασκείται και η οποία είναι και εύλογη, είναι και θεμιτή, διότι υπάρχει πολιτική αντιπαράθεση, υπάρχουν ιδεολογικές αντιλήψεις, υπάρχουν ιδεολογικές συγκρούσεις, υπάρχουν διαφορετικές ιδεολογικές τοποθετήσεις, η μόνη κριτική που μπορεί να γίνει στη σημερινή –λοιπόν- κυβέρνηση, σας ξαναλέω, σε ό,τι αφορά το κοινωνικό κράτος, μπορεί να γίνει από μια φιλελεύθερη σκοπιά, όχι από μια σκοπιά περαιτέρω στήριξης του κοινωνικού κράτους.\nΛΑΣΚΑΡΑΤΟΣ: Κ. Τζανακόπουλε, τώρα, οι πολίτες λένε, εγώ για να στηριχθώ θέλω και μια 13η σύνταξη και έναν 13ο μισθό. Και διαβάζω στις εφημερίδες ότι…\nΤΖΑΝΑΚΟΠΟΥΛΟΣ: Κ. Λασκαράτο, επιμένετε να βάζετε ένα θέμα, για το οποίο σας είπα ότι θα συζητηθεί μέσα στο επόμενο χρονικό διάστημα. Έχουμε έναν δημοσιονομικό χώρο για το 2019, έχουμε περαιτέρω δημοσιονομικό χώρο για το 2020, 2021 και 2022. Θα υπάρξουν…\nΛΑΣΚΑΡΑΤΟΣ: Δεν το βάζω μόνο εγώ. Και οι υπουργοί βγαίνουν στα κανάλια και λένε…\nΤΖΑΝΑΚΟΠΟΥΛΟΣ: Θα υπάρξουν, σας ξαναλέω, συναντήσεις του Πρωθυπουργού με τον Υπουργό Οικονομικών. Θα προσδιοριστεί επακριβώς το ύψος του δημοσιονομικού χώρου και από εκεί και πέρα, θα έχουμε ανακοινώσεις για μέτρα φορολογικής ελάφρυνσης και κοινωνικής στήριξης μέσα στο επόμενο διάστημα. Όλα τα υπόλοιπα…\nΛΑΣΚΑΡΑΤΟΣ: Δεν έχω καταλάβει, όταν ακούμε 13η σύνταξη, ας πούμε, συζητιέται γράφεται, μιλάμε μόνο για τους συνταξιούχους, ή πάμε και στον 13ο μισθό;\nΤΖΑΝΑΚΟΠΟΥΛΟΣ: Εγώ σας ξαναείπα, ότι υπάρχει ένας δημοσιονομικός χώρος. Θα υπάρξει…\nΛΑΣΚΑΡΑΤΟΣ: Ξέρετε, το πρώτο μνημόνιο, αν κάτι πολύ μεγάλο θυμούνται όλοι, μαζί με όλα τα υπόλοιπα, είναι και η κατάργηση των δώρων. 13ος – 14ος μισθός, το ίδιο και με τις συντάξεις. Η επιστροφή τους, λοιπόν, υπάρχει ένα ερώτημα που το κάνουμε καθημερινά…\nΤΖΑΝΑΚΟΠΟΥΛΟΣ: ..και τώρα θέλει ο κ. Μητσοτάκης να καταργήσει το 13ο μισθό και στον ιδιωτικό τομέα. Λοιπόν, σας ξαναλέω κ. Λασκαράτο, διότι δεν έχει κανένα απολύτως νόημα να συζητάμε με φημολογίες, με ρεπορτάζ, με το τι ακούσατε εσείς ή με το τι άκουσα εγώ. Σας απάντησα από την πρώτη στιγμή που ήρθα εδώ ότι υπάρχει διαθέσιμος δημοσιονομικός χώρος, περίπου 5,5 δισ. για την περίοδο από το 2019 μέχρι το 2022. Αυτό τον διαθέσιμο δημοσιονομικό χώρο θα τον προσδιορίσουμε επακριβώς, θα δούμε κατά ποιον τρόπο επιμερίζεται στο κάθε έτος και πολύ σύντομα, μετά τις συναντήσεις του Πρωθυπουργού με τον Υπουργό Οικονομικών, θα υπάρξουν σχετικές ανακοινώσεις. Όλα τα υπόλοιπα δεν έχουν κανένα νόημα να συζητούνται.\nΛΑΣΚΑΡΑΤΟΣ: Το κατάλαβα. Έχω ένα πολύ κακό συνήθειο ως δημοσιογράφος. Επαναλαμβάνω τα ερωτήματά μου και αυτό μου το χρεώνουν, αλλά τα επαναλαμβάνω παντού. Και θέλω να σας ρωτήσω, κ. Υπουργέ, πιο πολιτικά, γιατί καταλαβαίνω ότι θα αποφασίσει το οικονομικό επιτελείο και ο Πρωθυπουργός και ό,τι είναι να ανακοινωθεί θα ανακοινωθεί, αλλά η επιστροφή των δώρων, γιατί είμαστε τώρα σε μια μεταμνημονιακή περίοδο, είναι αυτό που λέμε επιστροφή στην κανονικότητα ή είναι ξήλωμα του πουλόβερ; Υπάρχουν δύο αντιλήψεις, δύο τρόποι σκέψης. Είναι επιστροφή στην κανονικότητα ή είναι ξηλώνουμε ότι παλέψανε οι πολίτες δέκα χρόνια, έτσι για να χαϊδέψουμε αυτιά;\nΤΖΑΝΑΚΟΠΟΥΛΟΣ: Θα σας πω, κ. Λασκαράτο, το εξής: Ότι η ελληνική κυβέρνηση οποιαδήποτε πρωτοβουλία κοινωνικής στήριξης ή φορολογικής ελάφρυνσης και αν έχει λάβει, αυτό το έχει κάνει πάντοτε έχοντας έναν διπλό γνώμονα. Από τη μία μεριά, να δημιουργήσει όρους για την στήριξη της κοινωνικής πλειοψηφίας και από την άλλη μεριά, να μην θέσει σε κίνδυνο τα δημοσιονομικά της χώρας. Δεν είμαστε εμείς αυτοί οι οποίοι οδηγήσαμε τη δημοσιονομική κατάσταση στον εκτροχιασμό. Εμείς είμαστε αυτοί που ήρθαμε και τακτοποιήσαμε τη δημοσιονομική κατάσταση και νομίζω ότι όλοι, σε ολόκληρο τον κόσμο και σε ολόκληρη την Ευρώπη, το αναγνωρίζουν αυτό. Άρα, λοιπόν, από τη δική μας μεριά, σε σχέση με το ξήλωμα του πουλόβερ, που λέτε, θα σας απαντούσα το εξής: Ότι από τον Σεπτέμβριο του 2018 έχουμε βγει από τη μνημονιακή περίοδο, έχουμε βγει δηλαδή από το πρόγραμμα δημοσιονομικής προσαρμογής. Αυτό σημαίνει ότι έχουμε ανακτήσει ένα πεδίο ελευθερίας και αυτό φαίνεται σε μια σειρά από πρωτοβουλίες, τις οποίες έχουμε πάρει. Όπως, για παράδειγμα, η επαναφορά των συλλογικών διαπραγματεύσεων που αντιστρέψαμε μία τάση, η οποία δεν είναι μόνο ελληνική τάση, είναι πανευρωπαϊκή τάση η απορρύθμιση της αγοράς εργασίας. Αντιστρέφουμε εμείς αυτή την τάση, επαναφέροντας τις συλλογικές διαπραγματεύσεις. Το δεύτερο είναι η αύξηση του κατώτατου μισθού στα 650 ευρώ, η κατάργηση του υποκατώτατου. Από την άλλη μεριά, σας μίλησα προηγουμένως για συγκεκριμένες φορολογικές ελαφρύνσεις για το 2019, αλλά και για μέτρα τα οποία έχουμε εξαγγείλει για την επόμενη τετραετία. Αυτή τη στιγμή φαίνεται ότι υπάρχει περαιτέρω δημοσιονομικός χώρος. Περαιτέρω δημοσιονομικός χώρος. Άρα, αυτό τον δημοσιονομικό χώρο που δημιουργείται, εμείς ερχόμαστε να τον αξιοποιήσουμε προς όφελος της κοινωνικής πλειοψηφίας, όχι προς όφελος της ολιγαρχίας, όπως θέλει να κάνει ο κύριος Μητσοτάκης. Νομίζω ότι είναι πάρα πολύ σαφές αυτό το οποίο λέω. Δηλαδή, στο πλαίσιο της διευρυμένης ελευθερίας κινήσεων την οποία έχουμε, προσπαθούμε να δημιουργούμε όρους κοινωνικής στήριξης, χωρίς αυτό να σημαίνει ότι δημιουργούμε κινδύνους δημοσιονομικού εκτροχιασμού.\nΜΙΧΕΛΙΔΑΚΗ: Κ. Τζανακόπουλε, λοιπόν, για να προχωρήσουμε λίγο, γιατί είμαστε 10 μήνες μετά από το Μάτι, αν μετράω σωστά. Μαθαίνουμε ότι έρχεται σε διαβούλευση το νομοσχέδιο για τη νέα Πολιτική Προστασία. Έχετε καθυστερήσει; Και θα μπουν τα πράγματα σε ένα πλαίσιο που θα βοηθήσει στην προστασία των πολιτών; Γιατί αυτή είναι μια τραγωδία με εκατό νεκρούς, που έχει αφήσει μια μεγάλη πληγή στην ελληνική κοινωνία και έχει φέρει φαντάζομαι και εσάς σε μια διαδικασία μιας αυτοκριτικής, έτσι; Του χειρισμού, συνολικά.\nΤΖΑΝΑΚΟΠΟΥΛΟΣ: Διά στόματος του Πρωθυπουργού έχει αναληφθεί η πολιτική ευθύνη, η οποία, όμως, πρέπει να τονίσουμε ότι είναι και διαχρονική και αυτό δεν φάνηκε να συγκινεί καμία άλλη πολιτική δύναμη. Διότι, ξέρετε, τα όσα συνέβησαν στο Μάτι δεν είχαν να κάνουν μόνο με την εκεί επιχείρηση, είχαν να κάνουν με την ανυπαρξία ενός συνολικού χωροταξικού σχεδιασμού, πράγμα το οποίο δεν μπορεί να διαρθρωθεί, όπως καταλαβαίνετε, από τη μία μέρα στην άλλη. Από τη μεριά μας, είπαμε ότι θα πρέπει και στο επιχειρησιακό πεδίο να βελτιωθούμε ως ελληνική πολιτεία και γι’ αυτό τον λόγο ο Πρωθυπουργός είχε ήδη ανακοινώσει ότι προτιθέμεθα να αλλάξουμε το πλαίσιο λειτουργίας της Πολιτικής Προστασίας. Αυτό, βεβαίως, όπως καταλαβαίνετε, χρειάζεται έρευνα, χρειάζεται τη στήριξη της διεθνούς εμπειρίας, τη διεθνή τεχνογνωσία, η οποία θα πρέπει να χρησιμοποιηθεί, να αξιοποιηθεί από τις ελληνικές αρχές, να την επεξεργαστούμε για να μπορέσουμε να τη φέρουμε στο ελληνικό περιβάλλον. Άρα, λοιπόν, κατά τη γνώμη μου, έχει γίνει μια εξαιρετική δουλειά σε ό,τι αφορά την ανασυγκρότηση και τη μεταρρύθμιση του πλαισίου για τη λειτουργία της Πολιτικής Προστασίας η οποία ακριβώς θα έρθει και προς διαβούλευση. Όμως, δεν μπορούσε να γίνει, όπως καταλαβαίνετε, νωρίτερα. Δεν αλλάζεις ένα ολόκληρο επιχειρησιακό και θεσμικό οικοδόμημα μέσα σε δύο ή τρεις μήνες. Όπως ξέρετε, κάναμε και μία διεθνή επιτροπή στην οποία …\nΜΙΧΕΛΙΔΑΚΗ: Είδαμε το πόρισμα, ναι.\nΤΖΑΝΑΚΟΠΟΥΛΟΣ: … ο πρόεδρός της, ο επικεφαλής της, αν θέλετε, ήταν ο καθηγητής Γκολντάμερ, ο οποίος είναι ένας από τους σημαντικότερους ερευνητές, σε παγκόσμιο επίπεδο, σε σχέση με αντίστοιχες δομές, με αντίστοιχα θεσμικά πλαίσια και με το τι πρέπει να κάνει μια Πολιτεία για να προστατευτεί από τις πυρκαγιές. Αξιοποιήσαμε το πόρισμα αυτό, στο οποίο δούλεψαν εξαιρετικοί Έλληνες επιστήμονες και οι οποίοι έχουν κάνει συγκεκριμένες προτάσεις και καταλήγουμε σε ένα νομοσχέδιο για την αλλαγή του πλαισίου λειτουργίας της Πολιτικής Προστασίας, το οποίο νομίζω ότι αποτελεί παρακαταθήκη για το ελληνικό κράτος και την ελληνική διοίκηση.\nΜΙΧΕΛΙΔΑΚΗ: Αυτό πότε θα είναι έτοιμο; Γιατί έρχεται ένα καλοκαίρι και πώς θα θωρακιστεί αυτή η περίοδος, που ανοίγεται μπροστά, για να αποφευχθούν δυσάρεστες ή τραγικές καταστάσεις;\nΤΖΑΝΑΚΟΠΟΥΛΟΣ: Πιστέψτε με ότι το θέμα της μεταρρύθμισης του πλαισίου λειτουργίας της Πολιτικής Προστασίας είναι κάτι πολύ πιο μακροπρόθεσμο. Δεν έχει να κάνει με το πώς προετοιμάζεται το ελληνικό κράτος και η ελληνική διοίκηση για το φετινό καλοκαίρι. Έχει να κάνει με μια αναδιάρθρωση της συνολικής δομής, η οποία, σας ξαναλέω, είναι παρακαταθήκη για το μέλλον. Από εκεί και πέρα, η Πυροσβεστική, το αρμόδιο Υπουργείο, κάνουν όλα όσα οφείλουν να κάνουν, για να προστατεύσουν τις περιουσίες και τις ζωές των ανθρώπων κυρίως, μέσα στο καλοκαίρι που έρχεται.\nΛΑΣΚΑΡΑΤΟΣ: Λοιπόν, επειδή μπήκαμε στο Μάτι και όταν ξεκίνησε η κουβέντα μας εδώ στο πλατό του «Απευθείας», έγινε ένα τιτίβισμα από τον αρχηγό της ΝΔ. Οπότε, αφού έχουμε τον Κυβερνητικό Εκπρόσωπο, ευκαιρία είναι να μας το σχολιάσετε. Ανατρίχιασα, λέει ο κ. Μητσοτάκης, βλέποντας χθες το αφιέρωμα Παπαχελά για το τι συνέβη εκείνο το απόγευμα. Τρία πράγματα ήρθαν αμέσως στο μυαλό μου. Πρώτον, πόση αδιαφορία για την ανθρώπινη ζωή και πόσος κυνισμός χρειάζεται για να στήνεις μια επικοινωνιακή φιέστα μπροστά στις κάμερες –το διαβάζω όλο για να έχετε πλήρη εικόνα, να μας το σχολιάσετε- την ώρα που γνωρίζεις ότι βρίσκεσαι μπροστά σε μια πρωτοφανή τραγωδία με πολλούς νεκρούς και χθες βράδυ που αποκαλύπτονταν αυτά τα συγκλονιστικά στοιχεία, να χορεύεις ξέγνοιαστος με την ίδια παρέα συνενόχων εκείνης της νύχτας. Δεύτερον, με συγκλόνισε, λέει ο Κυριάκος Μητσοτάκης, στο facebook σε μια εκτενή ανάρτηση, η αξιοπρέπεια των απλών πολιτών που βρέθηκαν αντιμέτωποι με την καταστροφή και τον θάνατο, αλλά και των συνεπών κρατικών λειτουργών που μάταια έψαχναν έναν υπεύθυνο να τους πει τι να κάνουν, σκύβω το κεφάλι μου με σεβασμό, τίποτα άλλο. Τρίτον, μας περιμένει πολύ δουλειά την επόμενη μέρα, για να βάλουμε σε τάξη ένα διαλυμένο κράτος, που δεν υπηρετεί τον πολίτη. Η αντιπυρική περίοδος ξεκίνησε προχθές και δεν έχει γίνει τίποτα –με κεφαλαία γράμματα το γράφει αυτό- για να είμαστε καλύτερα προετοιμασμένοι φέτος, ώστε να μην ζήσουμε ξανά μια νέα συμφορά.\nΤΖΑΝΑΚΟΠΟΥΛΟΣ: Εντάξει, νομίζω ότι ο κ. Μητσοτάκης επιχειρεί για άλλη μια φορά μια τυμβωρυχία, η οποία νομίζω ότι δεν τιμά ούτε τον ίδιο ούτε νομίζω ότι δείχνει σεβασμό για το τι συνέβη εκείνη τη νύχτα. Έχουμε συζητήσει πάρα πολλές φορές, έχουμε εξηγήσει πάρα πολλές φορές, κ. Λασκαράτο, ότι οι νεκροί δεν κρύβονται. Εγώ ο ίδιος ήμουν εκείνος που ανακοίνωσα εκείνο το βράδυ και πιστέψτε με ήταν μια εξαιρετικά δύσκολη νύχτα εκείνη, τους πρώτους επιβεβαιωμένους νεκρούς από τη συγκεκριμένη περιοχή. Τώρα, για προεκλογικούς λόγους να προσπαθούν διάφορα μιντιακά επιτελεία να επαναφέρουν το ζήτημα στην ημερήσια διάταξη, εμένα μου θυμίζει επικοινωνιακή…\nΜΙΧΕΛΙΔΑΚΗ: Παρ’ όλα αυτά, κ. Τζανακόπουλε, στέλνει και ο κόσμος μηνύματα και λέει ότι υπήρξε αυτή η συνέντευξη Τύπου, με όλους τους αρχηγούς των υπηρεσιών, όπου κανείς δεν έπαιρνε πάνω του μία ευθύνη. Και μετά παρακολουθήσαμε το ξήλωμα όλων σχεδόν.\nΤΖΑΝΑΚΟΠΟΥΛΟΣ: Νομίζω ότι ο Πρωθυπουργός στο Υπουργικό Συμβούλιο της Παρασκευής, ανέλαβε, όπως σας είπα προηγουμένως, την πολιτική ευθύνη, ενώ κανένα από τα υπόλοιπα κόμματα δεν βρήκε το πολιτικό σθένος να αναγνωρίσει ότι υπάρχουν διαχρονικές ευθύνες για τη συγκεκριμένη καταστροφή. Αλλά εν πάση περιπτώσει, δεν είναι αυτό το ζήτημα. Το ζήτημα είναι να δούμε με ποιο τρόπο θα μπορέσουμε να ανασυγκροτήσουμε διαλυμένες, πράγματι, υπηρεσίες, τις οποίες θυμίζω ότι ήταν οι κυβερνήσεις των κυρίων Σαμαρά και Βενιζέλου, στις οποίες συμμετείχε ο κ. Μητσοτάκης, που οδήγησαν, αν θέλετε, στην κατάρρευση συνολικά της δημόσιας διοίκησης, με αυτά τα οποία δέχθηκαν. Ο κ. Μητσοτάκης ήταν εκείνος ο οποίος οδηγούσε…\nΜΙΧΕΛΙΔΑΚΗ: Πάντως κ. Τζανακόπουλε, και εσείς περίπου τέσσερα προς πέντε χρόνια κυβερνάτε τώρα. Δεν αναλάβατε χθες.\nΤΖΑΝΑΚΟΠΟΥΛΟΣ: Επιτρέψτε μου να σας πω. Ήταν ο κ. Μητσοτάκης εκείνος που απέλυε δημόσιους υπαλλήλους. Δεν απέλυσε δημόσιους υπαλλήλους η σημερινή κυβέρνηση. Το ελληνικό δημόσιο αποδιαρθρώθηκε, διαλύθηκε, κατεδαφίστηκε στην κυριολεξία, στην περίοδο των πρώτων δύο μνημονίων. Και όπως καταλαβαίνετε, το να ξαναστήσεις έναν μηχανισμό, να ξαναδημιουργήσεις μια αποτελεσματική δημόσια διοίκηση, όχι ότι ήταν…\nΜΙΧΕΛΙΔΑΚΗ: Η έλλειψη δυνάμεων ήταν ή η έλλειψη συντονισμού;\nΤΖΑΝΑΚΟΠΟΥΛΟΣ: Απλά, σας ξαναλέω ότι το να μιλάει ο κ. Μητσοτάκης για διαλυμένες δημόσιες υπηρεσίες, νομίζω ότι είναι κατά τι υποκριτικό. Αυτό προσπαθώ να στηλιτεύσω. Τώρα, σε ότι αφορά την επιχειρησιακή κατάσταση, έχει ειπωθεί από πάρα πολλούς, ειδικότερους εμού, ότι επρόκειτο για μια πρωτοφανούς δυσκολίας επιχείρηση. Από εκεί και πέρα, ξαναλέω. Το ζήτημα είναι είτε θα δούμε με ψυχραιμία το τι πήγε στραβά και τι μπορεί να διαρθωθεί στο τέλος, είτε θα επιχειρήσουμε πολιτική τυμβωρυχία κατά τον τρόπο που επιχειρεί ο κ. Μητσοτάκης.\nΛΑΣΚΑΡΑΤΟΣ: Κ. Υπουργέ, να σας ρωτήσω κάτι άλλο. Βάζετε και ξαναβάζετε στο τραπέζι το θέμα του debate. 22 Απριλίου στο ΣΕΦ το είπε πρώτος ο Πρωθυπουργός και με έναν περιπαικτικό τρόπο εκείνη τη βραδιά. 1η Μαΐου απήντησε ο κ. Μητσοτάκης ότι όποιος θέλει κλείνει την Βουλή, πάμε σε εκλογές και κάνω debate, αλλιώς debate υπάρχει στην αίθουσα της Ολομέλειας.\nΤΖΑΝΑΚΟΠΟΥΛΟΣ: Γιατί δεν έχουμε εκλογές;\nΛΑΣΚΑΡΑΤΟΣ: Επανήλθε χθες η κ. Σβίγκου, να το πω ολόκληρο ξανά, έστειλε εγγράφως το αίτημα στην κ. Ζαχαράκη και ήρθε πάλι μια αρνητική απάντηση. Έρχονται ευρωεκλογές και…\nΤΖΑΝΑΚΟΠΟΥΛΟΣ: Δεν είναι εκλογές οι ευρωεκλογές;\nΛΑΣΚΑΡΑΤΟΣ: Θέλετε να μιλήσετε μόνο για τις ευρωεκλογές σε ένα τέτοιο debate; Γιατί διάβαζα ότι είναι εφ όλης της ύλης…\nΤΖΑΝΑΚΟΠΟΥΛΟΣ: Οι ευρωεκλογές, όπως καταλαβαίνετε, θέτουν στην ατζέντα και στην ημερήσια διάταξη το σύνολο των θεμάτων, διότι συγκρούονται κόμματα με πολιτικά προγράμματα, συγκρούονται κόμματα με πολιτικές θέσεις, με αντιλήψεις, με στρατηγικές και για την Ευρώπη και για την Ελλάδα. Με αυτή την έννοια, λέμε ότι θα ήταν καλό ο κ. Μητσοτάκης, ο οποίος παριστάνει τον πολιτικό εκείνο που έχει απαντήσεις για όλα, έχει προτάσεις για όλα, έχει πρόγραμμα για όλα και έχει τη δυνατότητα να πείσει τον ελληνικό λαό με το πρόγραμμά του, να έρθει και σε μία ισότιμη αν θέλετε συζήτηση, διότι ο τρόπος με τον οποίο -ίσως να συμφωνήσετε μαζί μου αν θέλετε, διαμεσολαβείται η αντιπαράθεση από τα μέσα μαζικής ενημέρωσης, δεν καθιστά ισότιμο τον διάλογο στην καθημερινότητα αυτής της χώρας- με ισότιμο, λοιπόν, τρόπο να αντιμετωπίσει τον κ. Τσίπρα στο επίπεδο της πολιτικής στρατηγικής, των πολιτικών θέσεων, των πολιτικών αντιλήψεων σε ένα debate. Δηλαδή, με μια δυνατότητα, αν θέλετε…\nΜΙΧΕΛΙΔΑΚΗ: Για αυτό μετατρέπετε την πρόταση μομφής σε ψήφο εμπιστοσύνης όπου όλα αυτά θα συζητηθούν εφ’ όλης της ύλης;\nΤΖΑΝΑΚΟΠΟΥΛΟΣ: Θα σας απαντήσω και για αυτό. Με μια δυνατότητα, αν θέλετε, να ανταλλαχθούν επιχειρήματα με έναν πολύ πιο ζωντανό τρόπο απ’ ό,τι συμβαίνει στη Βουλή όπου έχουμε τον κ. Μητσοτάκη να εμφανίζεται…\nΜΙΧΕΛΙΔΑΚΗ: …καλά, πάντα πολύ ζωντανός είναι ο τρόπος στη Βουλή…\nΤΖΑΝΑΚΟΠΟΥΛΟΣ: … έχουμε τον κ. Μητσοτάκη να εμφανίζεται με ομιλίες που τις έχει προετοιμάσει εκ των προτέρων και να τις διαβάζει στο Ελληνικό Κοινοβούλιο. Αυτό δεν συγκροτεί έναν πραγματικό διάλογο. Εμείς λέμε, λοιπόν, έναν ζωντανό και εφ’ όλης της ύλης διάλογο ενώπιον των πολιτών με ένα διαφορετικό αν θέλετε πλαίσιο από το κοινοβουλευτικό πλαίσιο που έχει συγκεκριμένους κανόνες, να βάλουμε διαφορετικούς κανόνες, να υπάρξει διάλογος, να υπάρξει ανταλλαγή επιχειρημάτων, να υπάρξει ανταλλαγή πολιτικών θέσεων, σε μια πάρα πολύ κρίσιμη περίοδο για την Ευρώπη.\nΛΑΣΚΑΡΑΤΟΣ: Έναν διάλογο που θα περιλαμβάνει μόνο απευθείας ερωτήματα του ενός αρχηγού προς τον άλλο; Αυτό εξασφαλίζει τι; Να το πούμε καθαρά. Αποκλείεται να έχει δώσει τα ερωτήματά του ο κ. Μητσοτάκης στον κ. Τσίπρα ή το αντίστροφο, ο κ. Τσίπρας στον κ. Μητσοτάκη. Έναν τέτοιο διάλογο θα τον θέλατε; Γιατί βλέπω πασαρέλα δημοσιογράφων στα debate, κύριε Εκπρόσωπε…\nΤΖΑΝΑΚΟΠΟΥΛΟΣ: Βεβαίως, θα τον δεχόμασταν κ. Λασκαράτο. Αυτός ο οποίος αποκλείεται να δεχόταν μια τέτοια πολιτική αντιπαράθεση, αν θέλετε, είναι ο κ. Μητσοτάκης και αυτό φαίνεται…\nΛΑΣΚΑΡΑΤΟΣ: Να το πω όμως και όπως το σκέφτομαι, μήπως ήταν και ένα τερτίπι, γιατί όταν Πρωτομαγιά ο κ. Μητσοτάκης λέει εγώ δεν θέλω debate, δεν το δέχομαι και δύο του μηνός έρχεται εκ νέου το αίτημα, μήπως είναι ένα τερτίπι για να πει η κυβέρνηση ή ο ΣΥΡΙΖΑ, ότι «να εδώ είμαστε, ξανά δεν έρχεστε». Μήπως, δηλαδή, είναι λιγότερο ουσιαστικό γιατί ξέρετε εκ των προτέρων την αρνητική απάντηση.\nΜΙΧΕΛΙΔΑΚΗ: Και όχι μόνο αυτό. Όταν ουσιαστικά υπάρχουν δύο συγκεκριμένα πράγματα, που αυτή τη στιγμή έχει έτοιμα η ΝΔ. Το ένα είναι να φέρει την τροπολογία για το αφορολόγητο και το άλλο είναι την πρόταση μομφής για τον κ. Πολάκη, που από ότι μαθαίνουμε και προφανώς έτσι θα συμβεί, θα μετατραπεί σε ψήφο εμπιστοσύνης. Άρα, σου λέει η ΝΔ, «εγώ σε έχω στριμωγμένο και εσύ τώρα μου έρχεσαι και μου ξαναβάζεις μπροστά το θέμα του debate».\nΤΖΑΝΑΚΟΠΟΥΛΟΣ: Κατ’ αρχάς θα σας πω το εξής: Το αίτημα και η πρόσκληση και η πρόκληση του Πρωθυπουργού προς τον κ. Μητσοτάκη για το debate έχει γίνει πολύ πριν από όσα αναφέρετε, άρα, λοιπόν…\nΜΙΧΕΛΙΔΑΚΗ: Εχθές ήταν επισήμως από την κ. Σβίγκου στην κ. Ζαχαράκη.\nΤΖΑΝΑΚΟΠΟΥΛΟΣ: Ο κ. Πρωθυπουργός ήδη έχει καλέσει τον κ. Μητσοτάκη δύο-τρεις φορές, ο κ. Μητσοτάκης αρνείται, αλλά εν πάση περιπτώσει, εμείς το θέσαμε και επισήμως μήπως και ο κ. Μητσοτάκης αλλάξει γνώμη.\nΜΙΧΕΛΙΔΑΚΗ: Είπε θα το κάνουμε στη Βουλή στο debate.\nΤΖΑΝΑΚΟΠΟΥΛΟΣ: Σας ξαναείπα και ξαναεξήγησα ότι πρόκειται για δύο διαφορετικές καταστάσεις. Τώρα, για να έρθουμε στη Βουλή, στη συζήτηση αυτή, την οποία ο κ. Μητσοτάκης προσπάθησε να χρησιμοποιήσει ως αντιπερισπασμό, θα συζητήσουμε για όλα τα ζητήματα. Θα συζητήσουμε για την οικονομική στρατηγική, θα συζητήσουμε για τις διαφορετικές πολιτικές θέσεις, θα συζητήσουμε για τα πεπραγμένα της κυβέρνησης στον χώρο της εργασίας, θα συζητήσουμε για τα πεπραγμένα της κυβέρνησης σε ό,τι αφορά το κοινωνικό κράτος και την επιδοματική πολιτική…\nΜΙΧΕΛΙΔΑΚΗ: Η πρόταση μομφής κατά του κ. Πολάκη ήταν αντιπερισπασμός κατά τη δική σας ερμηνεία;\nΤΖΑΝΑΚΟΠΟΥΛΟΣ: Απολύτως. Θέλει ο κ. Μητσοτάκης πάση θυσία…\nΜΙΧΕΛΙΔΑΚΗ: Δηλαδή, ο κ. Πολάκης βοήθησε την κυβέρνηση σε αυτή τη φάση με τις δηλώσεις του και τις τοποθετήσεις του; Γιατί πήραν αποστάσεις και δικά σας στελέχη, κ. Τζανακόπουλε. Και η ΝΔ λέει ότι ουσιαστικά το γυρίζετε σε πρόταση μομφής γιατί φοβάστε ότι δεν θα στηρίξουν τα δικά σας στελέχη τον κ. Πολάκη.\nΤΖΑΝΑΚΟΠΟΥΛΟΣ: Ο κ. Μητσοτάκης μπορεί να λέει ό,τι θέλει και η ΝΔ μπορεί να λέει ό,τι θέλει. Εγώ θεωρώ ότι ήταν μια κίνηση πολιτικού αντιπερισπασμού, διότι η επιλογή της ΝΔ, όλα αυτά τα χρόνια, είναι να αφήνουμε το μείζον και να ασχολούμαστε με τον τρόπο, με τον οποίο η ΝΔ αντιλαμβάνεται ή ερμηνεύει δηλώσεις, φημολογίες, ρεπορτάζ κλπ. κλπ.\nΜΙΧΕΛΙΔΑΚΗ: Αυτή η συγκεκριμένη τοποθέτηση, συγγνώμη που επιμένω…\nΤΖΑΝΑΚΟΠΟΥΛΟΣ: Η συγκεκριμένη τοποθέτηση, αν θέλετε να πάμε στην ουσία, έχει να κάνει…\nΜΙΧΕΛΙΔΑΚΗ: …αλλά ξέρετε ότι σχολιάστηκε πάρα πολύ.\nΤΖΑΝΑΚΟΠΟΥΛΟΣ: Η συγκεκριμένη τοποθέτηση, αν θέλετε να πάμε στην ουσία, έχει να κάνει με μία πολιτική αντιπαράθεση, την οποία έχει η ΝΔ με τον ΣΥΡΙΖΑ, με τη σημερινή κυβέρνηση. Και αυτή η πολιτική αντιπαράθεση, η ουσία, ιδεολογική και πολιτική ουσία της αντιπαράθεσης αυτής, έχει να κάνει με το κοινωνικό κράτος. Από τη μία μεριά έχουμε ένα φιλελεύθερο, ακραία φιλελεύθερο πολιτικό λόγο, ο οποίος –αν θέλετε- παράγεται και αναπαράγεται από τη ΝΔ, που λέει ότι το μόνο για το οποίο οφείλουμε να παλεύουμε ως κοινωνία, ως κράτος, ως πολιτεία, είναι ίσες ευκαιρίες. Και από την άλλη μεριά, υπάρχει η πολιτική του ΣΥΡΙΖΑ, η οποία ανάγεται σε μακρές ιστορικές παραδόσεις του ευρωπαϊκού κοινωνικού κράτους, που λέει ότι δεν μπορούμε να μένουμε μόνο…\nΜΙΧΕΛΙΔΑΚΗ: Ο κ. Φίλης έχει άλλη άποψη, κ. Τζανακόπουλε. Λέει ότι δεν είναι το ήθος της αριστεράς η δήλωση του κ. Πολάκη.\nΤΖΑΝΑΚΟΠΟΥΛΟΣ: Να πω εγώ τη δική μου άποψη όμως; Ο κ. Φίλης έχει πει τη δική του άποψη, τώρα, όμως, μιλώ εγώ και λέω ότι: Η άποψή μου, λοιπόν, είναι ότι η πολιτική ουσία της αντιπαράθεσης έχει να κάνει με δύο διαφορετικές αντιλήψεις για το κοινωνικό κράτος. Από τη μία μεριά, αποκλειστικά ισότητα ευκαιριών, από την άλλη μεριά, όχι μόνο ισότητα ευκαιριών, αλλά μία πολιτική θέση που ανάγεται στην παράδοση του κοινωνικού κράτους της Ευρώπης, που παλεύει και για ισότητα αποτελεσμάτων. Αυτά είναι δύο διαφορετικές πολιτικές παραδόσεις, δύο διαφορετικές ιδεολογικές παραδόσεις, οι οποίες συγκρούονται. Και αυτή είναι η πολιτική ουσία του θέματος αν θέλετε.\nΜΙΧΕΛΙΔΑΚΗ: Μα ήταν μια πολιτική κριτική, κ. Τζανακόπουλε, αν μου επιτρέπετε. Έτσι τουλάχιστον τοποθετήθηκε ο κ. Πολάκης και είπε ότι κάνω πολιτική κριτική στον κ. Κυμπουρόπουλο. Απλά το αναφέρω, έτσι; Από τη δική του πλευρά.\nΛΑΣΚΑΡΑΤΟΣ: Ο χρόνος μας έχει εξαντληθεί, απλώς θα ήταν παράλειψη και λόγω των ημερών και λόγω της θεματολογίας της εκπομπής όλες αυτές τις μέρες, να ρωτήσουμε την προσωπική σας άποψη, όχι την πολιτική σας θέση, την προσωπική σας άποψη. Έθιμα τα οποία μπορεί να φέρουν σε κίνδυνο την ανθρώπινη ζωή ανά την Ελλάδα, δεν το πάμε γεωγραφικά…\nΤΖΑΝΑΚΟΠΟΥΛΟΣ: Πρέπει να καταργηθούν και να απαγορευθούν.\nΛΑΣΚΑΡΑΤΟΣ: Αυτό ποιος θα το κάνει; Εκτός από τα νομοσχέδια αυτά με τις παροχές και με τις ελαφρύνσεις, πρέπει να μπει και κάτι τέτοιο;\nΤΖΑΝΑΚΟΠΟΥΛΟΣ: Νομίζω ότι πρέπει να μπει στην ημερήσια διάταξη.\nΛΑΣΚΑΡΑΤΟΣ: Πριν τις ευρωεκλογές;\nΤΖΑΝΑΚΟΠΟΥΛΟΣ: Θα το δούμε, κ. Λασκαράτο. Σας λέω την προσωπική μου άποψη.\nΛΑΣΚΑΡΑΤΟΣ: Ευχαριστούμε θερμά. Την προσωπική αυτή ζήτησα, ναι. Να είστε καλά, κ. Τζανακόπουλε.\nΜΙΧΕΛΙΔΑΚΗ: Την καλημέρα μας, κ. Τζανακόπουλε.\nΕπισκέψεις – Συναντήσεις\nΌροι Xρήσης & Πολιτική Προστασίας Δεδομένων


Οι προσδοκίες των μικρών και μεσαίων επιχειρήσεων από τη νέα κυβέρνηση | in.gr\nΓια τις προσδοκίες των μικρών και μεσαίων επιχειρήσεων από την νέα κυβέρνηση, αλλά και για το επιχειρείν μετά την κρίση μίλησε μέσα από την εκπομπή One Talk ο πρόεδρος της ελληνικής συνομοσπονδίας εμπορίου και επιχειρηματικότητας, Γιώργος Καρανίκας.\n26 Ιουλίου 2019, 10:11\nΣύμφωνα με τον κ. Καρανίκα «η ανάκαμψη των μικρομεσαίων επιχειρήσεων θα φέρει νέες θέσεις εργασίας».\nΕπίσης, αναφέρθηκε στις προτάσεις των επιχειρηματιών για τον εξορθολογισμό της εργατικής και ασφαλιστικής νομοθεσίας. Ερωτηθείς για το άνοιγμα των καταστημάτων τις Κυριακές είπε πως «η αγορά έδειξε ότι δεν έκανε καλό στην αγορά» και συνέχισε πως «η αγορά ότι κανόνα και να της βάλεις αυτοπροσδιορίζεται».\nΜιλώντας για τις μεγάλες αγορές διευκρίνισε πως το μεγάλο θύμα της κρίσης ήταν κεντρικοί εμπορικοί δρόμοι στις γειτονιές, τα καταστήματα των οποίων έχουν πλέον κλείσει.\n«Αυτά οφείλουμε να τα σηκώσουμε. Οι φωτισμένη αγορά, άρα και φωτισμένη γειτονιά, είναι πιο ασφαλής γειτονιά» κατέληξε.\n19/05/2021 | 01:58\nMedia Στα «ΝΕΑ» της Τετάρτης: Μορατόριουμ στο Αιγαίο 1 λεπτό πριν\nΕλλάδα Θεσσαλονίκη: Πυρκαγιά στο πρώην στρατόπεδο Παύλου Μελά 20 λεπτά πριν\nΚόσμος Γερμανία: Εκτός Βουλής... η διαφορετικότητα 38 λεπτά πριν\nΚόσμος Ο Σάντσεθ απέλασε 2.700 μετανάστες σε μια μέρα 58 λεπτά πριν


Πρώτη καταχώρηση: Παρασκευή, 11 Μαΐου 2012, 02:03\nΤέλος δεν έχει η τραγωδία με το ρωσικό επιβατηγό αεροσκάφος, το οποίο συνετρίβη την Τετάρτη σε ορεινή περιοχή της Ινδονησίας. Τα σωστικά συνεργεία δεν έχουν σταματήσει να εντοπίζουν διαμελισμένα πτώματα, με τις τελευταίες πληροφορίες να επιβεβαιώνουν πως δεν υπάρχει καμία πιθανότητα να εντοπιστεί κάποιος από τους επιβαίνοντες ζωντανός.\nΤο αεροσκάφος, τύπου Superjet 100, άνηκε στον ρωσικό όμιλο «Sukhoi» και μετέφερε 45 ανθρώπους.\nΕξαφανίστηκε από τα ραντάρ ύστερα από 50 λεπτά πτήσης επίδειξης.\n«Μέχρι στιγμής δεν έχουμε εντοπίσει επιζώντες. Η ανάσυρση των πτωμάτων συνεχίζεται», εξήγησε ο Gagah Prakoso, εκπρόσωπος των σωστικών συνεργείων.\nΑπό την πλευρά του ο πρόεδρος της Ινδονησίας, Susilo Bambang Yudhoyono, εξήγησε την Πέμπτη σε δηλώσεις του στην κρατική τηλεόραση ότι τα συντρίμμια του αεροπλάνου εντοπίστηκαν 1,5 χλμ. από το σημείο όπου είχε δοθεί το τελευταίο σήμα στα ραντάρ. Εκπρόσωπος της Πολιτικής Προστασίας της ασιατικής χώρας ανέφερε πως το αεροπλάνο έχασε απότομα ύψος, με αποτέλεσμα να συντριβεί σε δύσβατη ορεινή περιοχή στο βουνό Σαλάκ.\nΣημειώνεται πως η συγκεκριμένη ρωσική εταιρεία σκόπευε να πωλήσει 42 αεροσκάφη στην Ινδονησία, η οποία θεωρείται μια από τις πιο ταχύτατα αναπτυσσόμενες αγορές του πλανήτη στον τομέα της αεροπλοΐας. Τα αεροπορικά δυστυχήματα με ρωσικά αεροσκάφη δεν αποτελούν σπάνιο φαινόμενο. Ήδη τα τελευταία δύο χρόνια έχουν σημειωθεί τουλάχιστον τρία πολύνεκρα δυστυχήματα ανά τη ρωσική επικράτεια.\nΙνδονησία: Δεν βρέθηκαν επιζώντες από την αεροπορική τραγωδία, Πρώτη καταχώρηση: Πέμπτη, 10 Μαΐου 2012, 12:30\n«Πιωμένος» ο πιλότος αεροπορικής τραγωδίας στη Ρωσία, Πρώτη καταχώρηση: Τρίτη, 20 Σεπτεμβρίου 2011, 01:33\nΚαθηλωμένα στο έδαφος τα ρωσικά «Antonov 12», Πρώτη καταχώρηση: Πέμπτη, 11 Αυγούστου 2011, 05:24\nΝέο αεροπορικό δυστύχημα στη Ρωσία, Πρώτη καταχώρηση: Τρίτη, 12 Ιουλίου 2011, 05:34\nΑεροπορική τραγωδία στη Ρωσία, Πρώτη καταχώρηση: Τρίτη, 21 Ιουνίου 2011, 02:38\nΤελευταία ενημέρωση: Παρασκευή, 11 Μαΐου 2012, 02:54


6/5 Πανσερραϊκός - Καλλιθέα | Προγνωστικά | Ανάλυση | Στατιστικά\n* Over 2.5 τα 7/9 τελευταία\n* Δέχθηκε γκολ και στα οκτώ τελευταία με Πανσερραϊκό\n* Δεν έχει διπλό στα 13 εκτός (με εξαίρεση τα δύο στα χαρτιά)\nΑ' Γύρος: Καλλιθέα - Πανσερραϊκός: 3-1\nΠανσερραϊκός: Το αγωνιστικό έχει περάσει σε εντελώς δεύτερη μοίρα και το ζητούμενο είναι να βγει η χρονιά φέτος. Παραμένει στο -8 από τις θέσεις του υποβιβασμού και βάσει εικόνας αυτός δείχνει αναπόφευκτος. Με πάρα πολλές απουσίες και καθόλου ψυχολογία, την περασμένη Κυριακή έβγαλε πάθος στα Τρίκαλα, ηττήθηκε όμως με σκορ 2-1. Παρά την κατάσταση που υπάρχει, τα «λιοντάρια» δεν ήταν αδιάφορα τουλάχιστον και είναι χαρακτηριστικό το χειροκρότημα του κόσμου τους στο τέλος του ματς. Πληρωμές δεν έγιναν ούτε αυτή την εβδομάδα και ο υπηρεσιακός τεχνικός Στοΐλας, είναι αποφασισμένος να το πάει μέχρι... τέλους με όσους παίκτες αντέξουν. Ηττήθηκε και στα τέσσερα τελευταία ματς του ο Πανσερραϊκός. Η 18αδα της αποστολής συμπληρώθηκε με το ζόρι, με τον εξτρέμ Κρητικό (20/0) να συμπεριλαμβάνεται παρότι ασθενής. Από ίωση ταλαιπωρείται ο μεσοαμυντικός Σιάκκας (14/0), ενώ τιμωρημένος είναι ο στόπερ Ρούσσος (20/0). Εξέτισε και υπολογίζεται ο εξτρέμ Κάκκο (22/2).\nΚαλλιθέα: «Κόλλησε» στο εντός έδρας 0-0 με τη Σπάρτη και πλέον δεν φαίνεται να υπάρχει γυρισμός... Σε γενικές γραμμές ήταν ανώτερη, όμως και πάλι δεν είχε την ουσία. Είναι χαρακτηριστικό πως στα 18 από τα 26 παιχνίδια που έχει δώσει μέχρι σήμερα (εξαιρούνται τα τρία ματς που έχει πάρει στα χαρτιά) δεν έχει καν σκοράρει και χρειάζεται ένα μικρό θαύμα για να βρίσκεται και του χρόνου στην κατηγορία. Ούσα στο -13 από τις θέσεις της παραμονής, αν χάσει στις Σέρρες αποχαιρετά και μαθηματικά την κατηγορία. Εν τω μεταξύ, θέμα προέκυψε και πάλι με τον επιθετικό χαφ Ταλέντο (14/3) που βρίσκεται και πάλι στην πόρτα της εξόδου, ενώ αποχώρησαν ο στόπερ Πολιντόρο (7/0) και ο τερματοφύλακας Θεοδωράκης (12/0). Τιμωρημένος λόγω καρτών παράλληλα, είναι ο κεντρικός αμυντικός Ντιακιτέ (25/0). Δέχθηκε γκολ και στα οκτώ τελευταία με τον Πανσερραϊκό.\nΗ νίκη είναι απαραίτητη και για τους δύο, για να διατηρήσουν ζωντανές τις ελπίδες παραμονής τους. Στην κατάσταση που βρίσκονται βέβαια αμφότεροι, δεν βρίσκουμε τον τρόπο να τα καταφέρουν. Κομμένο και ραμμένο για ισοπαλία με λίγα γκολ το ματς. Προς το παρόν όμως δεν προσφέρεται για στοιχηματισμό.